NSOBOLA OKUZUULA EKKANISA YA KATONDA MU KISEERA KINO?\nKatonda ebiseera ebimu awa obubaka obw'enjawulo olw'obwetaavu obw'emirembe egy'enjawulo: Yawa obubaka obw'okuyamba Adamu ne Kaawa ng'ekibi kimaze okujja okwonoona ensi yaabwe, yawa obubaka eri ensi eyali mu buzibu obw'amataba; n'obubaka eri Isiraeri Abasuuli oba Aba Babuloni bwe baali nga babalumba. Yesu yajja n'obubaka obw'enjawulo obw'omulembe gwe era Katonda alangiridde obubaka obw'enjawulo olw'ekiseera kyaffe kino. Essuula eya 12 ne 14 ez'omu kitabo kya Kubikkulirwa zituwa obubaka bwa Katonda obw'enjawulo obw'omu kiseera kino mu bufunze. Mu Mulagirizi owa zuula ono n'oyo ajja okuddirira, tujja kutunuulira obubaka obwo.\n1. EKKANISA YATEEKEBWAWO YESU\nObulamu n'okuyigiriza kwa Yesu byateekawo obwegaffu obw'okukkiriza era n'oluganda olw'okumpi mu kkanisa y'Abatume gye yateekawo. Abatume baatekawo enkolagana ey'oluganda egenda ewala ne Kristo eyazuukira. Omutume Paulo yawa ekifaananyi eky'oluganda olwo, ng'alugerageranya n'enkolagana ey'obufumbo obw'omwami n'omukyala we:\n"Kubanga mbakwatirwa obuggya bwa Katonda: kubanga nnabafumbiza bbammwe omu, ndyoke mbaleete eri Kristo nga omuwala omulongoofu." - 2 Abakkolinso 11:2.\nOkusinziira ku mutume Paulo, ekkanisa y'Abakristayo ye mukazi omulongoofu, omugole omusajja ye Yesu, akabonero akatuufu ak'ekkanisa ye gy'ayagala.\nMu Ndagaano Enkadde ekifaananyi kyekimu ekyakozesebwa ku Israeri, abantu ba Katonda abalonde. Katonda yayogera eri Israeri nti: "Ng'omugole omukyala wanjagala" (Yeremiya 2:2) "kubanga nze bbammwe" (Yeremiya 3:14).\nEkitabo kya Kubikkulirwa nakyo kyogera ku kkanisa ng'omukazi:\n"Akabonero akanene akewuunyisa ne kalabika mu ggulu, omukazi ng'ayambadde enjuba, n'omwezi nga guli wansi w'ebigere bye, ne ku mutwe gwe (nga guliko) engule ey'emmunyeenye kkumi na bbiri; era ng'ali lubuto n'akaaba ng'alumwa era ng'abalagalwa okuzaala." - Kubikkulirwa 12:1.\n(1) OMUKAZI "AYAMBADDE ENJUBA": Kino kitegeeza ekkanisa emasamasa ng'enjuba, kubanga eyambaziddwa n'ekitiibwa kya Kristo. Yesu gwe "musana gw'ensi" (Yokana 8:12), amasamasa ng' ayita mu bantu b'ekkanisa ye era nabo ne bafuuka "omusana ogw'ensi" (Mayato 5:14).\n(2) OMUKAZI ALINA "OMWEZI WANSI W'EBIGERE BYE": Omwezi kitegeeza ekifanaanyi ky'omusana ogw'enjiri okuyita mu Ssaddaaka ne mikolo egy'abantu ba Katonda mu Ndagaano Enkadde. Omwezi okubeera "wansi w'ebigere bye" kitegeeza ekimyanso eky'omusana ogw'enjiri okujjibwawo olw'okuwereza kwa Kristo.\n(3) OMUKAZI ALINA "ENGULE EKKUMI N'EBBIRI KU MUTWE GWE": Emmunyeenye kitegeeza Abatume ekkumi n'ababiri, abasajja abeesigwa abaawa obujulirwa bwabwe ku Yesu obukyayaka n'okutuusa ekiseera kino.\nMu ngeri etegerekeka, enyinnyonnyola ey'omukazi ono, eraga nti Omutume Yokana mu birowoozo ajja ekifaananyi ky'abantu ba Katonda Isiraeli mu Ndagaano Enkadde okukizza ku kkanisa ey'omu Ndagaano Empya, eyo Yesu gye yateekawo. Enjuba, omwezi, era n'emmunyeenye bya kukuwereza olw'okwasa omusana okw'ekkanisa y'Abakristayo, mu kubunyisa Amawulire Amalungi.\n2. OMUZANNYO OGW'OKUWANGULWA KWA SETAANI\nOkuyingira kw'omukazi kutuwa entandikwa ey'omuzannyo omunene:\n"Yali lubuto, ng'alumwa, n'aleekaana mu bulumi obw'okuzaala. Ekyewunyisa ekirala ne kirabika ku ggulu; ne wabaawo ogusota ogunene ogumyufu, nga gulina emitwe musanvu, n'amayembe kkumi, nga ku buli mutwe kuliko engule. Omukira gwagwo ne guwalula ekitundu ekimu eky'okusatu eky'memunyeenye ez'oku ggulu, ne gikisuula ku nsi. Ogusota ne guyimirira mu maaso g'omukazi eyali okumpi okuzaala, gulyoke gumire omwana we. Omukazi n'azaala omwana ow'obulenzi, agenda okufuga amawanga gonna, ng'alina omuggo ogw'ekyuma. Kyokka omwana we n'atwalibwa eri Katonda, n'eri entebe ye ey'Obwakabaka." - Kubikkulirwa 12:2-5.\nAbantu basatu abakulu abeenyigira mu muzannyo guno:\n(1) OMUKAZI, oyo twamaze dda okumulaga nga y'ekkanisa ya Katonda.\n(2) OMWANA OW'OBULENZI eyazaalibwa omukazi ono, "nakwakkulibwa n'atwalibwa eri Katonda n'eri entebe ye." Yesu ye mwana yekka eyali azaaliddwa ku nsi kuno eyatwalibwa mu ggulu eri entebe ye era olunaku lumu agenda kufuga amawanga gonna.\n(3) OGUSOTA, gutegeeza omulabe oba Setaani.\n"Olwo ne wabaawo olutalo mu ggulu. Mikaeri ne bamalayika be ne balwanyisa ogusota nagwo ne gubalwanyisa ne bamalayika baagwo. Naye ogusota ne guwangulwa. Gwo ne bamalayika baagwo, ne batakkirizibwa kwongera kusigala mu ggulu. OGUSOTA OGWO OGUNENE GWE GUSOTA OGW'EDDA, OGUYITIIBWA OMUBI ERA SETAANI, alimbalimba ensi zonna, ne gusuulibwa ku nsi, awamu ne bamalayika baagwo." - Kubikkulirwa 12:7-9.\nKati ekifaananyi kitegeerekeka, kasita tutegeera amakulu ag'obubonero obwo. Setaani ne bamalayika be bwe baafiirwa ekifo kyabwe mu ggulu "baasuulibwa ku nsi." Yesu bwe yazaalibwa mu nsi eno Setaani yagezaako okutta Yesu, omwana ow'obulenzi, nga yakajja azaalibwe. Setaani yalemwa, era Yesu yatwalibwa mu ggulu eri entebe ya Katonda.\nSitaani n'atandika okuzikiriza ekkanisa y'Abakristayo Yesu gye yateekawo. Omutume Yokana, eyawandiika ekitabo kya Kubikkulirwa, yalaba ekifananyi eky'olutalo olunene wakati wa Kristo ne Sitaani nga lulwanibwa ku nsi eno. Ng'olutalo ku ntikko yaalwo, ku kukomererwa kwa Kristo, Yokana yawulira eddoboozi nga lifuluma mu ggulu nti:\n"Kaakano Katonda waffe atulokodde. Alaze amaanyi ge, n'Obwakabaka bwe, n'obuyinza bwe, n'obuyinza bwa Kristo we kubanga oyo alonkoma baganda baffe, n'abaloopa emisana n'ekiro mu maaso ga Katonda waffe, agobeddwa mu ggulu." - Kubikkulirwa 12:10. (Gerageranya ne Yokana 12:31 ne Luka 10:18.)\nYesu yawangula Sitaani okuwangula kakuuse ku musaalaba. Era Yesu n'anyweeza obukakafu bw'enteekateeka "ey'obulokozi" era n'awa amaanyi olw'okuziyizanga obulimba bwa Sitaani. "Obwakabaka bwa Katonda" bwanywezebwa, "n'obuyinza" bwa Kristo okubeera Kabona waffe asinga obukulu era Kabaka waffe byakakasibwa.\n"Kaakano obulokozi buzze" kirangirira nti ekikolwa eky'entikko eky'ebyafaayo kimaze okujja. Okuzaalibwa kwa Kristo, Omulokozi w'ensi, kumaze okubeerawo (Olunyiriri 5). Awamu n'okukemebwa ebikemo ebikambwe ebya Setaani, Yesu yalina obulamu obutaliiko kibi, yafa era n'azuukira ng'awangudde ekibi awamu n'okufa (Olunyiriri 10). Setaani yawangulwa emirembe gyonna (Olunyiriri 7-9). Omusaalaba gwazimbulukuka mu maanyi gaagwo amajjuvu.\nEkirangiriro kino nti "Kaakano obulokozi buzze" tekyasanyusa Yokana yekka naye kyasanyusa ne ggulu lyonna:\n"Kale musanyuke mmwe eggulu n'abalirimu. Naye mmwe ensi n'ennyanja zibasanze! Kubanga Setaani asse gye muli ng'alina obusungu bungi, ng'amanyi nti alina akaseera katono." - Kubikkulirwa 12:12.\nEggulu lyonna lyajaguza olw'obuwanguzi bwa Yesu. Kristo yazikiriza okukaayana kwonna Sitaani kwe yandikaayanidde ekifo kyonna mu ggulu, era Sitaani ono eyawangulwa emirembe gyonna n'afiirwa okukaayana kw'akaayanira ensi yaffe eno.\n3. EKKANISA Y'ABAKRISTAYO MU LUTALO NE SETAANI\nNga Yesu tannaba kulinnya mu ggulu yateekawo ekkanisa y'Abakristayo (eragiddwa mu kabonero ak'omukazi). Okufa kwa Yesu ku musaalaba kwawa amaanyi ekkanisa y'Abakristayo okuwangula Sitaani.\n"Nabo (ekkanisa y'Abakristayo) baamuwangula olw'omusaayi gw'Omwana gw'Endiga, n'olw'ekigambo eky'okutegeeza kwabwe, ne batayagala bulamu bwabwe okutuusa okufa." - Kubikkulirwa 12:11.\nMu kiseera kino Kristo asobola okuwa amaanyi ge, ekkanisa ye ng'ebyo bye bibala ebyava mu kuwangula kwe. Ku musaalaba Kristo yawangulira ddala Setaani era mu kiseera kino yeeyongera okumuwangula okuyita mu kkanisa ye. Obubonero busatu obulaga ekkanisa empanguzi okuyita mu myaka egiyise egy'omulembe ogw'obukristayo.\n(1) "NABO BAAMUWANGULA (SITAANI) OLW'OMUSAAYI GW'OMWANA GW'ENDIGA." Yesu yatwalibwa mu ggulu ku ntebe ya Katonda, bw'atyo asobole okukozesa omusaayi gwe ku bulamu bw'abagoberezi be. Yesu asobola okutunaazako ebibi byaffe, n'atulokola okuyita mu musaayi gwe ogwayiika (1 Yokana 1:7), era atuwa amaanyi aga buli lunaku okubeera n'obulamu obukristayo obulungi.\n(2) "NE BAWAAYO OBULAMU BWABWE, N'OKUTUUKA NE KU KUFA." "Omusaayi gw'omwana gw'Endiga" gwa bawa obumalirivu okwewaayo okufa olw'omulimu gwa Kristo, "tebadduka kuva mu kufa." Olw'okubanga Katonda yabonaabona kinene, bwe kityo n'Abakristayo abajulizi nabo baali bamalirivu okubonaabona n'okufa. N'abaana nabo beewaayo. Olugero lwogera ku mukyala omuzadde Omukristayo eyasuulibwa mu kisaawe mu mpologoma mu Ruumi kubanga yagondera Kristo n'atagondera ggwanga. Omwana we omuwala omuto, mu kifo ky'okudduka entiisa yawulira obuzira okwewaayo n'ayingira mu nda. Empologoma bwe yalumba nnyina omuwala yayimirira n'agamba nti "Nange ndi Mukristayo." Abafuzi Abaruumi baamukwata naye ne bamusuula mu nsolo ezali zirumwa enjala.\n(3) "NABO BAMUWANGULA (SETAANI) N'OLW'EKIGAMBO EKY'OKUTEGEEZA KWABWE." Si lwa bigambo bya mumwa bumwa naye olw'ebigambo eby'obujulirwa bwabwe - obujulirwa obw'obulamu bwabwe, obujulirwa obulaga amaanyi ga Yesu awamu n'ag'enjiri ye. Mu kiseera eky'ekizikiza ekyasingira ddala obubbi, eky'omu Mulembe ogw'obukristayo, - okuva ku mulembe ogwa bakitaffe abasooka, n'okutuuka ku Bazza b'Ekkanisa obuggya, eggye ly'Abakristayo - baawangula obulabe obubi Sitaani bwe yasobola okubateekako, okuyita mu bujulirwa obw'amaanyi obw'obulamu bwabwe.\nKubikkulirwa 12:11, akuba ekifaananyi ekkanisa empanguzi ng'ejjudde abawanguzi, ng'Abatume, Abajjulizi, Abazza b'Ekkanisa obuggya era n'Abakristayo abalala abeesigwa. Ekisa kyabwe, obwesigwa bwabwe, obuzira bwabwe era n'obuwanguzi bwabwe bibadde biwulikika mu byasa byonna eby'emyaka ne bukyusa ensi.\nOkuva nga Sitaani bwe yalemererwa okuzikiriza Yesu bwe yali ng'ali ku nsi, mu kiseera kino anoonya okuzikiriza Kristo ali mu kkanisa ye.\n"Ogusota bwe gwalaba nga gusuuliddwa ku nsi, ne guyigganya omukazi eyazaala (omwana) ow'obulenzi. Omukazi n'aweebwa ebiwawaatiro bibiri eby'empungu ennene, alyoke abuuke okutuuka mu ddungu mu kifo kye, gy'alisizibwa ekiseera n'ebiseera n'ekitundu eky'ekiseera, mu maaso g'ogusota. N'ogusota ne guwandula mu kamwa kaagwo ennyuma w'omukazi amazzi ag'omugga, gulyoke gumutwaze omugga. Ensi n'ebeera omukazi, ensi n'eyasamya akamwa kaayo, n'enywa omugga ogusota gwe gwawandula mu kamwa kaagwo." - Kubikkulirwa 12:13-16.\nMu butuufu ddala nga bwe kyalangibwa, mu kiseera eky'ekizikiza (Dark Ages) eky'omulembe Omukristayo, Sitaani yaweereza "omugga" ogw'okuyiganyizibwa okujjawo ekkanisa okugitwaza "amazzi ag'omugga." Sitaani ayagala okuzikiriza ettutumu lya Kristo olw'okusaanyawo ekkanisa ye era akozesa obutego bwonna amagezi ge amabi gasobole okukola. Ogusota gutegeeza Sitaani. Naye tukirabye nti Sitaani ku mulimu gwe akozesa ebitongole eby'abantu okulumba abantu ba Katonda. Yakozesa Kabaka omuruumi Kerode okugezaako okutta omwana Yesu amangu ago nga yakajja azalibwe. Sitaani yakola ng'ayita mu mpaka ez'obuggya eza bannaddiini okulemesa era n'okuteganya omulokozi, n'ekyenkomerero n'okumusalira omusango, ogw'okukomererwa ku musaalaba. Naye obwalabika ng'obuwanguzi bwa Sitaani bwavaamu obuwanguzi obusingira ddala obukulu obwa Kristo.\nNg'ajjudde obusungu olw'okuwangulwa kwe ku musaalaba, Sitaani obusungu bwe yabukyusiza eri ekkanisa eyo Kristo gye yatekawo. Mu makumi g'emyaka egyaddirira okukomererwa kwa Kristo, enkumi n'enkumi z'abantu baafiira mu bisaawe ebinene eby'emizannyo eby'e Ruuma; mu bifo ebigazi, mu makkati g'ebibuga ebinene, mu makomera, era ne mu bifo ebyekwekeebwamu eby'omu malungu.\nKu luberyeberye obufuzi obw'ensi bwe bwatandikiriza okuyigganya kuno, naye nga Abatume bamaze okufa, obukyufu obw'ekimpowooze bwasensera mu kkanisa. Mu kyasa eky'okubiri, eky'okusatu n'ekyokuna, abantu bangi abaali mu kkanisa baatandika okukyusa mu mazima ga Kristo n'Abatume be ge baayigiriza. Abakulembeze abamu abakyamu batandika n'okuyigganya Abakristayo abo abaguggubira ku bulungi eby'enzikiriza ez'Endagaano Empya.\nAbayizi b'ebyafaayo bateebereza nti abantu abeesigwa abawera obukadde 50 baazikirizibwa. Mu kufuba kwe okunnyika ekkanisa n'okugizikiriza Setaani yaweereza "omugga" ogw'okugiyigganya alyoke agitwaze omugga. Naye ensi n'eyamba omukazi\n"n'enywa omugga" ogw'okuyigganyizibwa era n'ogwenjigiriza enkyamu.\nMu kiseera ky'okuyigganyizibwa eky'emyaka egy'omu massekkaati (1100-1500) ekkanisa ey'amazima yabula okuva ku bakulembeze abawaba era ne yeekweka "mu ddungu mu kifo kye ekyateekebwateekebwa Katonda balyoke bamulisizenga eyo ennaku lukumi mu bibiri mu nkaga" (Olunyiri 6). Obunnabbi bwo bwatuukirira mu kiseera eky'emyaka 1260 egy'okuyigganyizibwa egyatandika nga AD 538 okutuusa 1798. (Olunaku olumu lutegeeza omwaka gumu mu bunnabbi bwa Bayibuli. Soma Ezek. 4:6).\nMu byasa by'emyaka gino eby'ekizikiza, Abakristayo abakkiriza mu Bayibuli baanoonyanga obuddukiro buli gye baali basobola okubusanga; eky'okulabirako, ebiwonvu bya Waldensian mu buggwanjuba bwa Italy ne mu buvanjuba bwa Bufransa, ne mu kkanisa ya Celtic eya British Isles.\n4. EKKANISA YA KATONDA MU KISEERA KYAFFE\nKino kitutuusa mu kiseera kyaffe kino kyetulimu. Eky'ekkanisa ya Kristo ey'amazima okuva mu mwaka 1798. Nga bwe kiteekwa okusuubirwa, ogusota gukyalina obusungu eri abantu ba Katonda, olutalo olunene olutalabika lukyagenda mu maaso. Mu butuufu Setaani ajja kukola olulumba olusingira ddala obunene eri ekkanisa nga Kristo anatera okudda.\n"Ogusota (ye Setaani) ne gusunguwalira omukazi (ekkanisa ya Katonda) ne gugenda okulwana n'abomu zzadde lye abasigalawo abo abakwata ebiragiro bya Katonda, era abalina okutegeeza kwa Yesu." - Kubikkulirwa 12:17.\nObunnabbi buno bwogera ku kiseera kyaffe. Setaani anyiize; alwana entalo n'abaasigalawo ab'omu zzadde ly'omukazi - Abantu ba Katonda ab'omu kiseera kino, nsaba weetegereze obubonero bwabwe obubaawula:\n(1) ABAKKIRIZA BANO AB'OMU NNAKU EZ'ENKOMERERO "BANYWERERA KU KUTEGEEZA KWA YESU." N'obwesigwa banywerera ku njigiriza entuufu ey'ekigambo kya Katonda, bawa obujulirwa ku lwa Yesu okuyita mu maanyi ag'obulamu obw'Obukristayo.\n(2) ABAKRISTAYO BANO AB'OMU KISEERA EKY'ENKOMERERO BANTU ABALINA OBUNNABBI. Olw'okufuna Omwoyo ogw'obunnabbi Yokana yasobola okuwandiika ekitabo kya Kubikkulirwa (Kubikkulilrwa 1:1-3). Ekibiina eky'enkomerero eky'abakkiriza bafuna ekirabo kyekimu: obujjulirwa obw'obunnabbi obuva obutereevu eri Katonda okuyita mu mubaka ali ku nsi. Ekirabo kyabwe eky'obunnabbi kyogera ku kubikkulwa kwa Katonda okw'omulimu gwabwe era ne ku nkomerero yabwe ey'oluvannyuma.\n(3) ABAKRISTAYO BANO AB'OMUNNAKU EZ'ENKOMERERO ERA BALINA AKABONERO AKABAWULA "NGA NABO BEEBO ABAKUUMA AMATEEKA GA KATONDA." Tebalwanirira bulwanirizi bwesigwa bwa mateeka ga Katonda, naye era bagagondera. Okwagala kwa Katonda nga kuli mu mitima gyabwe kuvaamu essanyu ery'obuwulize (Abaruumi 5:5; 13:8-10).\nAbakristayo bano ab'omu nnaku ez'enkomerero bagoberera eky'okulabirako kya Kristo era n'eky'ekkanisa eyasooka eky'okugondera amateeka ga Katonda. Kino kyekiviiramu ddala ogusota okubakyawa - Setaani okubakyawa. Setaani alwanyisa abaasigalawo: ab'omu zadde ly'omukazi, kubanga bawa obujjulirwa obulaga nti okwagala kwa Katonda kuvaamu Abatume abamugondera. Nga Yesu bw'atulagira nti:\n"Obanga munjagala munaakwatanga ebiragiro byange." - Yokana 14:15.\nObulamu obw'abakristayo ab'omu nnaku ez'enkomerero bulaga nti kisoboka okwagala Katonda mu mitima, n'okwagala bantu bannaffe nga bwe beeyagala bokka. Okusinziira ku Yesu, empisa zino, okwagala Katonda awamu n'okwagala abantu abalala Amateeka ga Katonda ekkumi mwegasinziira (Matayo 22:35-40).\nEtteeka ery'okuna ku mateeka ga Katonda litusaba okukuuma Saturday, olunaku olw'omusanvu mu wiiki, nga ye Ssabbiiti. Okuva ng'okwagala kwa Yesu bwe kwayingiza amateeka gonna ekkumi mu mitima gyabwe, Abakristayo bano ab'omu nnaku ez'enkomerero bakuumi ba Ssabbiiti.\nSsabbiiti eri mu mutima gw'obubaka bwa Katonda obukomererayo eri abantu be obuli mu Kubikkulirwa, mu ssuula eye 12 ne mu 14:6-15. Obugagga bwonna obw'eggulu buteekeddwatekeddwa Abakristayo ab'omu nnaku ez'enkomerero bunnyonnyolebwa mu ssuula ezo waggulu. Omulokozi omulamu ye mukwano gwabwe owa buli kiseera, era Omwoyo Omutukuvu akola "okubazzaamu amaanyi mu muntu ow'omu nda." Ekisuubizo kikakafu nti: Bagenda kuwangula Setaani olw'omusaayi ogw'omwana gw'endiga n'olwekigambo eky'okutegeeza kwabwe (Kubikkulirwa 12:11).\nNaawe oyagala okubeera omu ku Bakristayo bano ab'omu nnaku ez'enkomerero, "abagondera Amateeka ga Katonda: era abalina obujjulirwa bwa Yesu" Lwaki naawe mu kiseera kino kyennyini tomalirira?


Bukedde Online - Muganzi we amusse omulambo n’agusibira mu muzigo\nMuganzi we amusse omulambo n’agusibira mu muzigo\nTukuleetedde amannya 1800 aga bantu KCCA...\nOmugenzi Kinkashamera bw’abadde afaanana.\nABATUUZE b’e Bwaise mu Bugalani zooni baguddemu ekyekango bwe basanze munnaabwe ng’atemuddwa, omulambo gwe nga gugaηηalamye mu kitaba ky’omusaayi mu kazigo mw’abadde asula.\nScovia Kinkashamera 35, ng’abadde aweereza mu bbaala emu e Bwaise yasangiddwa abatuuze abaakedde okutuula ku kabalaza k’omuzigo gwe abaawulidde ekivundu nga kiva mu kazigo kano, era olwagguddewo oluggi kwe kulaba munnaabwe ng’anyookako ensowera. Grace Nansubuga nga ye landiroodi w’omugenzi yategeezezza nga Scovia bw’abadde yaakasenga ku muzigo gwe era ng’abadde yaakamalawo wiiki bbiri.\nYagasseeko nti abadde ne muganzi we gw’abadde atera okupepeya naye, eya yasembye okumulaba ku Lwokutaano akawungeezi. Abatuuze balumiriza nti omugenzi abadde ne muganzi we eyategeerekeseeko erya Sam kyokka mu nnaku eziyise babadde bagugulana era ng’omusajja atuntuza nnyo omukazi.\nBaagambye nti bombi baasembye okulabwako ku Lwokutaano era omusajja abadde tamanyiddwa nnyo mu kitundu kino. Amyuka ssentebe wa zooni eno, Ronald Semeere yagambye nti omugenzi abadde mukyala mukkakkamu. Alese abaana babiri be yali yazza ewa kitaabwe.\nAmyuka omwogezi wa poliisi mu Kampala n’emiriraano, Luke Owoyesigyire ategeezezza nga poliisi bwe yategezeddwa ku by’okufa kw’omukyala ono era yatandise omuyiggo gwa muganzi wa Scovia ng’ono yasembyeyo okulabwa ng’ava mu kazigo ka Scovia.\nPoliisi omulambo yagututte mu ggwanika e Mulago okwongera okwekebejjebwa, nga bwe bakyanoonyereza ku mutemu eyakoze ekikolwa kino.


Amalala - Pride\nTemwogeranga nate bya kyejo kingi ekyenkanidde awo; Eby'amalala tebivanga mu kamwa kammwe: Kubanga Mukama Katonda wa kumanya, N'oyo ye apima ebikolwa.- 1 Samwiri 1 Sam 2:3\nAmalala lwe gajja, lwe wajja n'ensonyi: Naye amagezi gaba n'abeetoowaza. - Engero Proverbs 11:2\nAmalala galeeta okuwakana okwereere: Naye amagezi gaba n'abo abateesa obulungi.- Engero Proverbs 13:10\nMukama alisimbula ennyumba ey'ab'amalala: Naye alinyweza ensalo ya nnamwandu. - Engero Proverbs 15:25\nObugagga n'ekitiibwa n'obulamu Ye mpeera ey'okwetoowazanga n'okutyanga Mukama.- Engero Proverbs 22:4\nAmalala ag'omuntu galimutoowaza: Naye alina omwoyo ogwetoowaza alifuna ekitiibwa. - Engero Proverbs 29:23\nKale alowooza ng'ayimiridde yeekuumenga aleme okugwa. 1 Abakkolinso 1 Corinthians 10:12\nMwetoowazenga mu maaso ga Mukama waffe, naye alibagulumiza.- Yakobo James 4:10\nKubanga buli muntu yenna eyeegulumiza alitoowazibwa; n'oyo eyeetoowaza aligulumizibwa. - Lukka Luke 14:11\ntemukolanga kintu kyonna olw'okuyomba newakubadde olw'ekitiibwa ekitaliimu, wabula mu buwombeefu buli muntu agulumizenga munne okusinga bwe yeegulumiza yekka;temutunuuliranga buli muntu ebibye yekka, era naye buli muntu n'eby'abalala. Mmwe mubeerengamu okulowooza kuli, era okwali mu Kristo Yesu; - Abafiripi Philippians2:3-5\nBuli muntu alina omutima ogw'amalala wa muzizo eri Mukama: Omukono newakubadde nga gwegatta n'omukono, taliwona kubonerezebwa. - Engero Proverbs 16:5\nAmalala gakulembera okuzikirira, N'omwoyo ogwegulumiza gukulembera ekigwo. Engero Proverbs 16:18\nWaliwo ekkubo omuntu ly'ayita eddungi, Naye enkomerero yaalyo makubo ga kufa. - Engero Proverbs 16:25\nOkuzikiriza nga tekunnabaawo omutima gw'omuntu gwegulumiza, Era okwetoowaza kukulembera ekitiibwa.- Engero Proverbs 18:12\nNaye yeeyongera okugaba ekisa. Kyekiva kyogera nti Katonda alwana n'ab'amalala, naye abawombeefu abawa ekisa. - Yakobo James 4:6\nAbawombeefu anaabaluŋŋamyanga mu musango: Era abawombeefu anaabayigirizanga ekkubo lye.- Zabbuli Psalms 25:9\nBwe mutyo, abavubuka, mugonderenga abakadde. Era mwenna mwesibenga obuwombeefu, okuweerezagananga mwekka na mwekka: kubanga Katonda aziyiza ab'amalala, naye abawombeefu abawa ekisa. Kale mwewombeekenga wansi w'omukono ogw'amaanyi ogwa Katonda, alyoke abagulumize ng'obudde butuuse; nga mumusindiikiririzanga ye okweraliikirira kwammwe kwonna, kubanga ye ateeka ku mwoyo ebigambo byammwe. - 1 Peetero 1 Peter 5:5-7\nAwo kabaka wa Isiraeri n'addamu n'ayogera nti Mumugambe nti Eyeesiba ebyokulwanyisa bye aleme okwenyumiriza ng'oyo abyesumulula. - 1 Bassekabaka 1 vgvgKings 20:11\nKubanga bino byonna omukono gwange gwe gwabikola, era ebyo byonna ne bibaawo bwe bityo, bw'ayogera Mukama: naye omwavu era alina omwoyo oguboneredde era akankanira ekigambo kyange ye wuuyo gwe nditunuulira. - Isaaya Isaiah 66:2


Embeera y'oluguudo esannyalaza eby'entambula...\n“Twayingidde okuzimba wansi mu ‘go down’ ku makya era twabadde tukyakola nga n’emboozi egudde amakerenda, ettaka ne libumbulukuka omulundi gumu ne litubuutikira.\nAbamu omulimu baabadde baakagutandika nga bategeka madaala ag’okulinnyako okuzimba.\nWansi mu kizimbe twabaddeyo abantu nga 30 era oluvannyuma lw’ettaka obumbulukuka abasinga baayambaganye ne bavaayo ate abalala abadduukirize be babasise mu ttaka ne batwalibwa mu ddwaaliro”, Okoth bwe yategeezezza.\nAgamba nti ku kizimbe kino babadde baakafunako omulimu nga babadde baakakolako ennaku bbiri zokka, n’ategeeza nti mukwano gwe Joseph Oburu eyafiiriddemu abadde yaakava e Tororo nga mu Kampala yatuuka ku Mmande.\nKu Lwokuna abooluganda lw’abantu abaafiiridde mu kizimbe kino lwe baabakwasizza emirambo gy’abantu baabwe ku ggwanika e Mulago.\nAbasinga ku bagenzi babadde basibuka Tororo. Emirambo gy’abagenzi bagitisse ku mmotoka ne bagitwala e Tororo okuziika.\nAbooluganda abamu baategeezezza nti amawulire g’okufa kw’abantu baabwe baagafunidde ku leediyo ne ttivvi n’abalala ne bagamba nti, abadduukirize abagudde ku masimu g’abagenzi be baabakubidde essimu okubabikira.\nKahinda yategeezezza nti, poliisi tennaba kukakasa kyavuddeko ttaka kubumbulukuka n’asuubiza nti, abaserikale abakugu bagenda kunoonyereza ekyavuddeko ettaka okutta abantu.\nAbaasimattuse kuliko; Ronald Okoth omutuuze mu Mulimira zooni e Kamwokya n’abalala abataafunise mannya.\nFfamire ezimu ssente zino tezaabasanyusizza nti, abamu ku bagenzi babadde empagi luwaga mu ffamire zaabwe era okufa kwabwe balese eddibu ddene mu bulamu bwa ffamire zino obw’omu maaso


Lwaki tusaanye okuvaayo tuvumirire enkwata n'okutulugunya kwa Bobi Wine - Andrew Mwenda - Radio Simba, The Best Luganda Station in the World !\nLwaki tusaanye okuvaayo tuvumirire enkwata n’okutulugunya kwa Bobi Wine – Andrew Mwenda\nNsomye bulungi alipoota y’Ekibiina ekirera eddembe ly’obuntu ku ngeri Bobi Wine gyeyakwatiddwamu wamu n’okutulugunyizibwa nga ekuba enyiike. Teyali mu kifo Convoy ya President gyebagikubira amayinja, wabula abasirikale ba SFC eggye erikuuma omukulembeze w’eggwanga abamukwata nebamutulugunya bamusanga mu kisenge kye mu wooteri weyali asula nga wayiseewo essaawa nnamba.\nOkusinziira ku UHRC, Bobi Wine yabadde ayogera naye mu bulumi, nga tasobola kutuula, era nga bamukwatirira okutambula, kigambibwa nti abasirikale ba SC bwebayingira ekisenge mweyali bamukuba akatayimbwa, nebamusamba okutuuka bweyazirika. Kino kibi nnyo.\nKino kiraga nti abasirikale ba SFC bandiba nga bebayasa endabirwamu y’emotoka ya President okusobola okukikozesa nga ensonga ennyonyola lwaki batta Yasin Kawuma Ddereeva wa Bobi Wine, okukwata wamu n’okutulugunya abantu mu Arua. Era kino kindetera okwongera okubuusabuusa emmundu zebagamba nti bazisanga mu kisenge kye, kyandiba nga bebaziteekayo okusobola okunnyonyola ebikolwa byabwe ebyobukambwe.\nNabwekityo nkuwoola President Yoweri Museveni okuvaayo alagire bakwate abasirikale abo bonna abenyigira mubyonna ebyaliwo mu Arua. Tewaliiwo mbeera yonna esobola kuleetera basirikale ba SFC okweyisa nga abasirikale ba Idi Amin. Tuli mu mwaka 2018, muzuukuke. President bwasirika natabaako kyakola kijja kutegeeza nti awagira ebikolwa bino.\nKino njagala mukitegeere bulijjo; siwagira bantu babulijjo nebwebaba banyiize batya okukasukira emotoka z’omukulembeze w’eggwanga amayinja. Abakulembeze nga Bobi Wine basaanye babuulire abawagizi baabwe kino mu lulimi lwebategeera. Abakulembeze nga Bobi Wine, Mugisha Muntu, Kizza Besigye, Kasiano Wadri n’abalala basaanye baveeyo bavumirire abawagizi abakasuka amayinja eri emotoka z’omukulembeze w’eggwanga.\nSinga abasirikale ba SFC batta abantu 20 nga baali bakasuka amayinja eri emotoka z’omukulembeze w’eggwanga nalivuddeyo ne mbawagira. Naligumidde okutiisibwatiisibwa abawagizi ba Bobi Wine nebwabalibadde bagamba kuntematema.\nSaasira omuntu akuuma omukulembeze w’eggwanga balina akatikitiki kamu okusalawo ekyokukolera omuntu abeera alina kyakasukira emotoka y’omukulembeze w’eggwanga nga abeera tasuubira muntu kukasuka jjinja kuba teririyinza kumulumya. Ye abeera asuubira grenade nga kyalina okumukolera kumukuba masasi.\nKino tekiri ku Museveni wabula omukulembeze w’eggwanga. Bobi Wine alina obusobozi obumufuula President naye Katonda atusaasire. Abakuumi be nabo basobolera ddala okukola ekyo abakuumi ba President kyebali koze. Nabwekityo alina okubuulira abantu be bwebalina okweyisa wamu n’okuvumirira ebikolwa byabwe kino kijja kumuyamba okwetakulula ku bikolwa byabwe ebikyamu.\nSikiririza mu ndowooza ya Bobi Wine eyebyobufuzi era sirowooza nti alina vision yonna eya Uganda. Wabula nsobola okufa nga nwanirira eddembe lye obutatulugunyizibwa. Abasirikale ba SFC tebasaanye kwekwasa nti bakozesa busungu olwekyaliwo kuba teyali mu kifo webakasukira amayinja.\nBano okumutulugunya kyeyoleka lwatu nti basooka kwetegeka bulungi kuba kyaliwo luvannyuma lwassaawa nnamba nga ne President yavudde dda mu Arua mu nnyonyi sinakindi nga ali Ntebe yewumulidde.\nOmuyizi yetuze lwakulya fiizi\nBannayuganda abakiririza mu ddembe mulina okuvaayo mwoleke enkola za Bobi Wine ezitali za ddembe nga alwana okununula eggwanga nga bwagamba. Enkola ye eyokukungaanya abantu abnyiivu naye nga tabategese bulungi kyabulabe eri eggwanga.\nNkimanyi bulungi singa Bobi Wine n’abawagizi be batwala obuyinza tebayinza kunzikiriza kuvaayo kubanenya kuba tebalina mulamwa gwebagoberera wabula okulwanyisa Museveni kyokka.\nWadde nga alina byakola ebyabannakyemalira ebiseera ebimu ebitongole byebyokwerinda okutulugunya abantu ndaba nga Museveni musajja aleka ekintu nebwekibba kimunyigiriza aleka abamuvuganya okukola byebagala. Nabwekityo, nvumirira okutulugunya Bobi Wine era nvuddeyo okulwanirira eddembe lye wadde nga siwagira ndowooza ye yabyabufuzi. Kino nkikola nga manyi nti Bobi Wine ya tasobola olunaku n’olumu kuvaayo kulwanirira ddembe lyange.\nPrevious Kitalo! Kofi Atta Annan afudde\nGavumenti egenda kwewola okuva mu EXIM Bank


Ettima! Ow’emyaka 87 atemuddwa mu ntiisa - StaDailyNews\nHome Amawulire Agaakuno Ettima! Ow’emyaka 87 atemuddwa mu ntiisa\nEttima! Ow’emyaka 87 atemuddwa mu ntiisa\nKkansala w’ekitundu kino, Maria Nalikka alaze okutya kwe bafunye olw’obutemu obususse n’asaba poliisi okunoonyereza okuzuula abakola ebikolwa bino era bakwatibwe.\nEntiisa ebuutikidde abantu b’oku kyalo Kikungwe mu ggombolola ya Kimaanya – Kabonera mu Buddu, musajjamukulu ow’emyaka 87 bw’asangiddwa ng’atemuddwa ng’omulambo gwe gugangalamye mu kitaba ky’omusaayi.\nOmugenzi ye Diriisa Mukasa ow’emyaka 87 era ng’abadde mutuuze ku kyalo kye kimu wabula abatuuze bagamba nti ekikolwa kino kibakubye wala kuba omugenzi abadde talina ttabbu ku muntu yenna era tabadde na ssente kulowoozesa nti oba abamusse ze baabadde bajjiridde .\nSsentebe w’ekyalo Kikungwe, Abdul Lubega, agamba nti Omugenzi abadde ssezaala we era ng’emabegako batta mukyala w’omugenzi ssaako omwana waabwe bwe baabayiira Asidi.\nLubega ategeezezza nti awangaalira mu kutya ne mukyala we kuba naye mwana wa mugenzi era ng’alowooza nti essaawa yonna ayinza okulumbibwa, bw’atyo n’asaba poliisi enoonyereze mu bwangu abali emabega w’ettemu lino.\nYe muwala w’omugenzi Sarah Namukasa agambye nti jjo yayogedde ne kitaawe nga nebaawukana bulungi kyokka tamanyi kimusse kuba abadde talina mpalana ku kyalo na bantu.\nPoliisi okuva e Masaka ereese embwa ekonga lusu era egukkidde ku nju ya muganda w’omugenzi ategeerekeseeko erya Abdul n’ekoma awo era ng’ono abatuuze bamulumiriza okutta muganda we olw’ettaka lye babadde bakaayanira.\nOmwogezi wa poliisi mu bitundu by’e Masaka, Muhammad Nsubuga akakasizza ettemu lino era n’ategeeza nti poliisi yatandise dda okunoonyereza era mu bwangu abantu abakoze ettemu lino bagenda kukwatibwa bavunaanibwe mu mbuga z’amateeka. (Bya Betty Namawanda, Masaka).\nPrevious articleFKF-PL: Ugandan Aloro scores as Tusker wins league on final day\nNext articleURA confirms Alitho’s return


Bukedde Online - Ebiyinula abakazi ensangi zino ne batatya kuzaala bbali\nEbintu 10 abawala bye basinga okwetaaga ku...\nABASAJJA bangi buli lwe bawulira abakazi abasiba abaami baabwe abaana, nabo nga bakanya okwetegereza okulaba oba abaabwe balina bye babafaananya si kulwa nga nabo balugwamu.\nAbamu bw’alaba tekimumaluidde nga yebba mpolampola ng’atwala omwana oyo gw’ateekakasa ng’amukebeza endagabutonde (oba kiyite DNA) okuzuulira ddala ekituufu.\nBangi abakikola mu bubba, abakazi baleme kumanya nti bababuusabuusa, beefuula abatutte abaana okukyala awantu, okukozesa omukisa nga babatutte mu ddwaaliro bwe baba balwadde oba okugera omukazi nga tali waka okumala akaseera ne babaggyako omusaayi gukeberebwe bazuule oba abaana baabwe bwoya.\nMwattu ate kino kiyombya abakazi bangi nga bagamba nti ne bamala bakimanya, babaawo bubi n’omusajja amubuulire gye yatandikidde okumubuusabuusa.\nAbasajja abalala okutuuka ku ky’okukebera omwana wabaawo obutakkaanya era omusajja bw’aba asuubiriza mukazi we obwenzi w’asabira okukebera omwana.\nAbakazi nabo nga baafunye ekibanyiiza obulungi oba nga babakutte mu bwenzi ku olwo lw’ayatulira bba nti n’omwana gwe yeesibako si wuwe.\nRobert Tamale eyazuula omwana atali wuwe ng’awezezza emyaka 14, agamba nti ekimu ku byasinga okumunyiiza ze nsimbi ze yayonoonera ku mwana atali wa musaayi gwe era olwafuna obutakkaanya ne mukazi we kwe kumutwala ewa kitaawe omutuufu. Abakazi abatalina nsonyi bayinza n’okusirika omwana n’atuuka n’okusikira nnyinimu ng’afudde.\nAbakazi bangi ennaku zino beeyongedde okunaaba ensonyi mu maaso. Ab’engeri eno gye bakomye obutatya kubaliga gye bakomye n’obutatya kuzaala baana mu basajja abalala ne babasiba babbaabwe.\nWadde abamu bagamba nti kijja mu nsobi oluusi kye bayita ‘accident’ bangi bwe babaliga omusajja n’amusanyusa atuuka n’okweyama okumuzaalirayo omwana wadde ali mu bufumbo!\nAbakazi edda nabo baazaalanga mu basajja abalala omuli n’abapakasi b’awaka abaana ne bakulira ku luggya kyokka ennaku zino omuwendo gweyongedde.\nENGERI ABASAJJA GYE BAAKUGIRANGA ABAKAZI OKUZAALA EBBALI\nSsenga Josephine Nantongo, 59, ow’e Lukaya, Kalungu mu Buddu yagambye nti obuwangwa bwayambanga kinene okutangira abakazi okuzaala mu basajja abalala ng'ali mu maka.\n“Waabangawo emikolo okugeza okwalula abaana egyatiisanga ennyo abakazi okuzaala ebbali w’obufumbo.\nOmusajja ne bannyina bwe baalabanga omwana ne bamwekengera nti ayinza obutaba wa waka nga bakyanika ku mukolo gw’okwalula abaana. Mu kwalula abaana baateekanga amazzi mu kibbo ne basuulamu obulira bw’abaana okuzuula oba ddala ba mu nju mw’ofumba.\nObulira bwasiigibwangako omuzigo era obwagaananga okubbulukuka nga bussiddwa mu mazzi nga kitegeeza nti omwana si wa waka.\nWadde mu nkola eno mwabeerangamu ssaayansi omukusike naye era ebiseera ebyo ng’omukyala omufumbo okukubuusabuusa okutuuka ku ssa eryo kyamalanga okukuwaliriza ne weekuuma eby’okulabankana n’obyesonyiwa ekitaliiwo kati.\nEnnaku zino tokyawulira na mikolo gya kwalula baana.” Nantongo yagasseeko nti, abasajja abalala baakuumiranga bakazi baabwe mu kutya nga bagamba nti lubaale waabwe oba empewo z’ekika bwe zigwa ku mwana atali wa waka nga zimutuga. Kino nakyo kyatiisanga nnyo abakyala okubaliga.\nNantongo yayongeddeko nti; Edda twagendanga mu bufumbo nga tuvudde waka, ng’abazadde batuteeseteese bulungi ng’omuwala ategedde omwami we kye kitegeeza nga n’abalenzi bwe batyo.\nKino kyayambanga okuteekawo obugumiikiriza mu maka wadde musanze okusoomoozebwa okwenkana kutya era baatukuutiranga nti omusajja bw’akugoba mu bufumbo ng’ensonga ya kuzaala bbali.\nAbaana poliisi be yaggya ku muzikiti ebawaayo mu nkukutu!


Bukedde Online - Oluva e Mbarara okudda e Isingiro lugenda kukolebwa\nOluva e Mbarara okudda e Isingiro lugenda kukolebwa\nOmusango gw’aba Nakinsinge bagusindise wa...\nKasibante asabye okwemulugunya kwa Singh...\nABAKOZESA oluguudo oluva mu kibuga Mbarara okugenda e Isingiro bandifuna akaseko ku matama oluvannyuma lw’ekitongole ekikola ku nguudo ekya UNRA okulangirira nga bwe bamalirizza entegeka z’okuluddaabiriza.\nOmwogezi wa UNRA, Dan Alinange eyasangiddwa mu ofiisi ye mu Kampala yategeezezza nti omubalirizi wa Gavumenti yabakakasizza nti ensimbi ezaabalirirwa okuliyirira abagenda okukosebwa mu kukola oluguudo luno bwe zaafunise.\nYategeezezza nti ku ntandikwa y’omwezi ogujja kkampuni y’Abachina egenda okukola oluguudo luno esuubirwa okubeera ng’etandise.\nAbatuuze babadde beemulugunya nti okuva pulezidenti lwe yabasuubiza okubakolera oluguudo luno mu biseera bya kampeyini tewabadde kikolebwa ate nga mu kusooka baatwalayo ttulakita ezikola oluguudo ne bazimbawo n’obuyumba omunaasula abanaakola oluguudo kyokka akalulu bwe kaggwa ne biggyibwayo.\nOluguudo luno luyitako nnyo loole ezisomba naddala amatooke okugaggya mu bitundu by’e Isingiro ne Bukanga ate nga lutuuka ne ku nsalo ya Uganda ne Tanzania e Kigagati.


Bukedde Online - Olutindo lw’e Jinja lugezeseddwa\nOlutindo lw’e Jinja lugezeseddwa\nKabaka amezze Mabiriizi mu musango gwa ‘Kyapa...\nAbaana b’omugenzi Yasin Kawuma batwaliddwa...\nAdded 2nd October 2018\nABAKUGU ba kkampuni ezimba olutindo olupya olwa New Nile Bridge nga bali wamu n’ab’ekitongole ky’ebyenguudo ekya Uganda National Roads Authority (UNRA) basimbyeko loole magulukkumi 26 nga balugezesa.\nOlutindo olupya olwa New Nile Bridge Museveni lw’agenda okutongoza nga October 17.\nYing. Lawrence Pario avunaanyizibwa ku kuzimba entindo mu UNRA yagambye nti, kati olutindo luwedde okuzimbibwa era Bannayuganda tebabeeramu kutya kwonna okulukozesa kuba lupimiddwa nga lusobola okuwanirira mmotoka.\nPario yategeezezza nti baasimbye mmotoka 13 ku buli ludda lw’oluguudo oluyita ku lutindo olupya nga zijjudde okusobola okupima obuzito bw’olutindo okukakasa obuzito bwe lulina okusitula.\nEbimotoka nga bisimbiddwa ku lutindo olupya olwa New Nile Bridge bwe baabadde balugezesa e Jinja.\nYagasseeko nti kati, balinze Pulezidenti Yoweri Museveni kulutongoza nga October 17, 2018 lutandike okukozesebwa. Yagambye abanaaluvugirako, baakuvuga sipiidi 80 buli ssaawa obutafaananako sipiidi eya 20 ey’olutindo olukadde olwa Owen Falls Dam.\nPolof. Jackson Mwakali amyuka Resident Engineer ku lutindo olupya yategeezezza nti bamaze okukuba kkoolaasi ku nguudo eziyita ku lutindo olupya era nga basigazza kuzikubamu laama n’amataala gali mu kukolebwa n’emiwaatwa egiyisa amazzi gizibikirwe n’amaduuka aganatunda ebyobulambuzi gateekebweko.\nKugenda kuteekebwako ne kkamera okukwata ebifaananyi. Luwemmense bbiriyooni ezisoba mu 400.\nOkuzimba olutindo olupya e Jinja kuzzeemu omukoosi\nOwa Poliisi avuddeyo okuwa obujulizi ku bya Kaweesi\nBy’olina okukola okwewala okuding'ana n’eyali muganziwo


Bukedde Online - Pulezidenti addizza ab'e Kayunga ebibanja\nPulezidenti addizza ab'e Kayunga ebibanja\nObufumbo bw''Omumbejja wa Tooro busasise\nPalamenti ekyalemeddwa okusalawo ku kulond...\nAdded 28th October 2013\nPULEZIDENTI Museveni addizza abeebibanja ettundutundu ku ttaka eribaddeko enkaayana e Kayunga ne bamukubira emizira okumusiima.\nBya IVAN LUBEGA\nMuseveni yagenze e Kayunga eggulo n’akuba olukung’aana e Kinnamawanga mu ggombolola y’e Bbaale awali enkaayana, mwe yasinzidde okuwa ensala ye ku ttaka erirudde nga liriko enkaayana wakati w’omugagga Moses Karangwa Kariisa n’abeebibanja ababadde balwanirirwa Minisita omubeezi ow’ebyettaka Aidah Nantaba.\nPulezidenti yasazeewo bw’ati: Yiika 250 eziri ku kyapa ekya mayiro ne yiika 308 nga nazo ziri ku kyapa kya mayiro yaziwadde Karangwa ate ettaka eriwerako yiika 1,164 nga liri ku kyapa kya liizi n’aliwa abeebibanja. Bwe yalangiridde kino abeebibanja ne bakuba obuluulu n’engalo okumusiima.\nMuseveni yagambye nti ettaka erya yiika 250 ne 308 alirekedde Karangwa kubanga akizudde nti yaligula mu butuufu era alirinako ebyapa ebituufu okuva ku mugenzi Luyombya eyali nnannyini lyo; wabula yiika 1,164 nti yakozesa olukujjukujju ng’ayita mu ofiisi y’ettaka e Mukono okulifuna.\nMUSEVENI ALAGIDDE KARANGWA\nAlagidde Karangwa ateeke olukomera ku ttaka lye bamuddizza okulyawula ku ly’abeebibanja era n’aweebwa ekiragiro obutaddamu kusaalimbira mu kitundu ky’abeebibanja era n’abeebibanja ne baweebwa ekiragiro obutasaalimbira mu kitundu kya Karangwa.\nMuseveni agambye nti gavumenti yaakukwata bannannyini ttaka abatulugunya abeebibanja nti kyokka era n’abeebibanja aboogera obulimba nabo baakuvunaanibwa.\nAbantu abasukka mu 350 be babadde ku ttaka lino era baayisizza ebivvulu e Kinnamawanga nga balaga essanyu olw’okubazza ku bibanja kwe baali baagobwa.\nNantaba yalaze obumativu ku nsalawo eno wabula n’asaba Pulezidenti aggye poliisi mu nsonga z’ettaka nti kubanga aba poliisi abasinga beekobaana n’abagagga okunyaga ettaka n’okutulugunya abeebibanja abanaku.\nNantaba aludde ng’ali ku mbiranye n’Omuduumizi wa poliisi Gen. Kale Kayihura ng’entabwe eva ku butakwatagana ku nsonga z’ettaka ly’e Kayunga.\nPulezidenti addizza ab’e Kayunga ebibanja\nBakazibaggya balwanidde mu kkooti\nPoliisi n''amagye biteereddwa mu Kibuga okutangira abatujju munnaku z''amazuukira\nAbâ€™e Kasubi bagobeddwa okutundira ku nguudo\nEmpaka za CECAFA zongeddwaamu ssente\nOkutiitiibya abazannyi kisiga mpisa mbi mu bamusaayimuto\nKCCA etandise okuzzaako ebitaala by'oku nguudo z'omu Kampala


Bukedde Online - ‘Enzizi encaafu zezisibyeko ab’e Mukono endwadde’\nSharifah Kateete waakuvuga ddigi n'emmotoka e Garuga\nOwa KCCA yeesunga kukaabya URA\nSsenga nsobola okuloga omulenzi n’anjagala?\nMukazi wange alabika yayenda n’azaala n’omwana\n‘Enzizi encaafu zezisibyeko ab’e Mukono endwadde’\nOmunigeria asenze owa LC ku ttaka\nObunkenke mu kifo aba Rwanda we battidde...\nAdded 3rd June 2019\nABANTU abakozesa amazzi agava mu nzizi mu kibuga Mukono bali mu katyabaga k’okulwala ebirwadde ebyekuusa ku bukyafu.\nEntuumu ya kasasiro ayiibwa waggulu w’oluzzi. Enkuba bw’etonnya yenna akulukutira omwo.\nBya Henry Nsubuga\nKino kizuuliddwa mu kunoonyereza okwakolebwa abakugu mu kitongole ky’eby’obulamu mu Mukono Central divizoni bwe baakebera amazzi okuva mu nzizi 20 ne basanga ng’ezizi ezisinga zirimu obuwuka.\nAbaana nga basena amazzi mu luzzi olucaafu\nOw’eby’obulamu mu munisipaali y’e Mukono, Josephine Mbabazi yagambye nti mu 2017, baakola okunoonyereza ne bakizuula nti enzizi ezisinga mu Mukono Central divizoni zaali zivaamu amazzi agalimu obuwuka.\nMbabazi yagambye nti obuzibu buva ku bantu abazimbye okumpi n’enzizi zino ate nga ziri mu bikko nga abaazimba waggulu waazo ne basima zi kaabuyonjo, zivaamu obukyafu obukulukuta ne bwegatta mu mazzi ate abantu ge basena ne bakozesa n’okunywa nga n’abamu tebagafumbye.\n“Oluvannyuma lw’okunoonyereza okwo, twakola alipoota gye twaweereza ku munisipaali, nga tusazeewo okuggala enzizi ezo naye twagenda okulaba ng’ate kyali kigenda kwongera kuleeta buzibu kuba ate abantu abazisenako amazzi baali tebalina gye bagenda kuggya mazzi.\nTwabasomesa bettanire okugafumba” Mbabazi bwe yategeezezza.\nYagambye nti obuvunaanyizibwa bw’okuzimba enzizi oba okuziddaabiriza bwa bajjibwako okuva lwe baafuulibwa divizoni. Meeya wa munisipaali y’e Mukono, George Fred Kagimu yagambye nti okusinziira ku kunoonyereza okwakolebwa,ku buli nzizi 10 ezaakeberebwa, 8 ku zzo zirimu obuwuka ng’amazzi gaazo tegasaanidde kukozesebwa.\nEnte nga zinywa mu luzzi.\n“Ye Dr. Simon Peter Nsingo, akulira eddwaliro lya Mukono Church of Uganda yagambye nti okumala ebbanga nga lya mwaka mulamba, babadde bafuna abalwadde abalina obulwadde bwa typhoid nga bangi nnyo nga kino bazze bakiteeka mu alipoota ze bawandiikira abakulu b’eby’obulamu ku munisipaali ne ku disitulikiti.\nMukono Health Centre IV,\nNakapinyi mu ggombolola y’e Nama mu Mukono\nOmulabirizi bamubbyeko emmotoka nga tannagisasula ku gimalayo\nEnkuba egootaanyizza entambula e Nakifuma - Mukono\nElwelu, aduumira amagye g'oku ttaka alumbye aba People Power\nKu mmere y’obuweke n’entabule eriwa gye mba ndiisa enkoko ez’ennyama\nE Namulonge bookya ensigo\nSharifah Kateete waakuvuga ddigi...\nWadde ng'olutalo ku ngule ya MX125 luli wakati wa Wazir Omar ne Fortune Ssentamu, Sharifah Kateete alayidde okubalaga...\nOwa KCCA yeesunga kukaabya URA...\nOluvannyuma lwa Allan Okello, Charles Lukwago ne Nicholas Kasozi okukomawo, Mike Mutebi mugumu nti bagenda kulabya...\nSsenga nsobola okuloga omulenzi...\nMpulira bagamba osobola okuloga omusajja n’akwagala. Ggwe olina ku ddagala ssenga.\nMukazi wange alabika yayenda n’azaala...\nNnina abakyala babiri, mukyala muto ali mu kyalo naye kati omukyala oyo alabika ayenda era yazaala omwana mulenzi....\nEmyezi ebiri sigenda mu nsonga...\nNneegatta oluvannyuma ne ngenda mu kalwaliro ne ngula empeke okwetangira okufuna olubuto naye kati mmaze emyezi...


Minisitule y’ebyobulamu ereese ebbago ku ttaka erizise\nMinisitule y’ebyobulamu ereese ebbago ku ttaka erizise – Radio Simba – Ennene\nYou are at:Home » Latest News » Minisitule y’ebyobulamu ereese ebbago ku ttaka erizise\nBy Mubiru Ali\t February 23, 2022 No Comments\nMinisitule y’ebyobulamu mu Ggwanga ereese ebbago mweyagalira abantu abaleka ettaka lyabwe okumeramu ebisambu nga tebafuddeeyo kubisaawa bawe engasi yakakadde kamu nga bino byebimu ku biteeso ebiri mu bbago lya Public Health Amendment Bill 2022.\nGavumenti eyagala wakolebwewo enoongosereza mu kawaayiro 95 aka Principal act nga bateekawo engasi empya eri abantu abalemererwa okusaawa amaka gaabwe wamu n’amayumba agazimbibwa negafuuka ebifulukwa nga mumezeemu omuddo.\nAkawaayiro 95 akaliwo kati kagamba nti; teri muntu yenna mu Municipality oba Town anakiriza ekifo oba ettaka lye oba wabeera oba lyonna lyarinako obuvunaanyizibwa kuzika n’ekisiko oba omuddo omuwanvu ennyo okusinziira ku ndowooza ya Medical Officer nga kiyinza okutereka ensiri.\nKati wano Minisitule wereetedde enongosereza ng’eyagala nannyini oba oyo awangalira ku ttaka lino nga singa kamutanda nalimenya avunaanibwa nasasula currency points 50 nga kekadde nga kamu oba ekiboonerezo ekirala kya Currency point 1 buli lunaku oluyitawo nga amaze okusingisibwa omusango wabula nga tasaaye nsiko eno.\nWabula ekyenaku etteeka lino terinnyonyola buwanvu bwamuddo ogutwalibwa okuba nga gukuze.\nWabula Minisita w’ebyobulamu @Jane Ruth Aceng bweyagenze mu Kakiiko ka Palamenti akavunaanyizibwa ku byobulamu okubanjulira ebbago lino Omubaka Charles Ayume (Koboko Municipality) yategeezezza nti engasi esasulwa ebitongole ntono nnyo singa ziba zimenye etteeka lya Public Health Act.\nEtteeka ligamba singa ekitongole kimenya akawayiro 133C kiba kisasula engasi ya currency points ezitasukka 500 nga bwebukadde nga 5 nga buno tebwenkanankana butonde bwansi bwaba ayonoonye.\nSsente w’Akakiiko era yategeezezza nti ebbago lino erya Public Health Amendment Bill lyakuyamba ne ku kkampuni enziisi okulaba nti okuziika kukolebwa mu mbeera etasobozesa kusaasanya ndwadde.\nKiko kyolowooza ku bbago lino?


Bukedde Online - Omuyimbi Bebe Cool ayanise enkwe eziri mu kibiina kya NRM\nOMUYIMBI Bebe Cool atadde akaka nti NRM ejjudde enkwe n'okwekuba enkokola. Agamba nti abantu bangi abakola ennyo okunoonyeza Pulezidenti Museveni akalulu, abanene babatuulako ne babalemesa okumulaba.\n"Ku mukolo gw'okutongoza manifesito ya Pulezidenti Museveni nabaddeyo ne nnyimba naye saagenzeeyo kuyimba kwokka kubanga nze ne bannange mu NRM tulinayo emirimu emirala gye tukola.\nNagenze kuloopera ‘Muzeeyi' enkwe n'entalo eziri munda mu kibiina nga waliwo abawagizi be abatafiiriddwaako ng'ate bakulu nnyo era nnamusabye asseewo okutabagana okw'amangu," Bebe Cool bwe yategeezezza.\n"Nze nga kkaada wa NRM, abantu be mmanyi si be banene bokka be walabye ku katuuti naye njagala Museveni amanye abantu baffe aba wansi nti nabo bakulu okuva ku LC 1 okutuuka ku bassentebe ba disitulikiti. Bano banoonya akalulu ka NRM nju ku nju era emyaka gyonna babeerawo ku kyalo nga balwanirira akalulu ka Muzeeyi," bwe yagasseeko.\nWabula yagambye nti mu NRM mwokka si mwe muli ‘enjawukana' naye ne mu bibiina ebirala gye kiri. Kwe kugattako nti: "Emyaka ena n'ekitundu bukya tuyimba ‘Tubonga naawe' abantu beebuuza bye nkola ne Museveni! Abantu bantuukako mangu ne bambuulira ebibaluma ne mbimutwalira n'abikola mu bwangu. Naye ddiiru zisusse mu NRM n'abantu abakoleredde ekibiina okumala ebbanga tebakyalabwawo."\nBebe Cool yawadde Full Figure n'abalala abaakeesogga NRM amagezi nti NRM mulimu enkwe n'enkokola era bw'otuuka ku mulyango ne bakugaana okuyingira towaliriza.\nNgenda kwongera amaanyi mu byobulimi - Kibuule\nVision Group ekomezzaawo omwoleso gwa Harvest Money\nEbizuuse ku baakwatiddwa mu kufera Omuzungu mu ddiiru ya zzaabu


Bukedde Online - Minisita Kasolo awadde ssentebe w' eLwengo ekiragiro\nOmwana alumirizza omusamize okwagala okumusaddaaka...\nMinisita Ssempijja agudde olutalo ku nvuba...\nMinisita Kasolo ng'ayogera eri abatuuze\nMINISITA avunaanyizibwa ku SACCO mu ggwanga Harunah Kyeyune Kasolo asabye Ssentebe wa Disitulikiti y’e Lwengo George Mutabaazi obutaddamu kukuba abatuuze kibooko,akubemu abakulembeze ba Gavumenti,bagambye nti be bavuddeko obuzibuy n'okulemesa enkola za Gavumenti.\nMinisita Kasolo okwogera bino abadde mu lukiiko olutuumiddwa\nBbalaza mu ggombolola ye Kisekka mu disitulikiti y’e Lwengo\nnga yasindikiddwa prime minister Ruhakana Rugunda n’ekigendererwa ky’okuttaanya obuweereza bw’abakulembeze okubateeka ku nninga balage ensasaanya y’ensimbi ne bye baweereza abantu.\nMinisita Kasolo okuva mumbeera n'asaba Mutabaazi akuba abantu kibooko abakulembeze kibooko kidiridde abakulembeze b’e Lwengo okubadde akulira eby’obulamu Joseph Mutyogoma okuyisa olugaayu mu bibuuzo ebimusabiddwa abatuuze abannyonnyole lwaki amalwaliro ga Gavumenti tegakola mu nnaku eza wiikendi ssaako okubasindikanga okugula eddagala mu malwaliro egekozesa?.\nDr. Mutyogoma yakalambidde mu lujjudde lw’abantu n'ategeeza nga\namalwaliro agali ku Health Centre II bwe gatalina ku kola ku wiikendi ekyaggye minisita Kasolo mumbeera amubuulire Pulezidenti Museveni weyassa akawaayiro nti abalwadde tebalina kulwala ku wiikendi.\nKasolo yennyamidde ku bakozi ba Gavumenti bagambye nti be\nbakyalina ekizibu so si sente zebagamba nti ntono nabasaba okubeera abeerufu mu mirimu gyebakola nga balambika akatono akabawereddwa kye bakakozeemu so sikwekussa mbuto zabwe.\nYe RDC Harriet Nakamya alopedde minisita Kasolo nga abasawo ba\nGavumenti bwe bamufuukidde ekizibu okuli amyuka akulira eddwaliro lya Kyazanga Health Centre IV okulagajjalira abalwadde babiri mu bbanga ly’amwezi gumu ne bafiira mu lukuubo lw’eddwaliro saako okwekandaga ne bafuluma olukiiko olwali lugendereddwamu okugonjoola ebizibu ebibaruma tebaagala bannamawulire balwetabemu nga bwe twakulaga mu\nAbatuuze basabye gavumenti ng’eyita mu woofiisi ya prime\nminisita Ruhana Rugunda okusaawo ekimeeza ekitumiddwa Bbalaza\nokuberawo emirundi ebiri mu mwaka kisobole okugolola ettumba abo abezibika ensimbi n’abo abe bulankanya ku mirimu gyabwe


Bukedde Online - Micho amatidde enzannya ya Lorenzen\nMike Mutebi ayogedde ebyamuwanguzza ekikopo...\nLorenzen ng'ali mu kutendekebwa\nJune 4 mu z’Afrika: Botswana - Uganda Lwakubiri mu gw’omukwano: Zimbabwe - Uganda OMUZANNYI w’e Girimaani, Melvyn Lorenzen yatendekeddwa ne Cranes eggulo omulundi gwe ogusoose kyokka omutindo gw’ekisaawe ky’e Namboole omubi ne gumutiisa.\nEnkuba ebadde efudemba ennaku zino yayonoonye Namboole, Lorenzen ky’agamba nti kyamukaluubiridde okuzannyiramu okusinziira ku bisaawe bulijjo by’azannyiramu e Girimaani gy’azannyira mu Werder Bremen.\nOmuzannyi ono, e Namboole yabaddeyo n’omutendesi we Hankus Rainer gwe yazze naye era bakira awandiika buli muzannyi we ky’akola ku kisaawe. Mu ddakiika ey’e 15, Lorenzen yateebye ggoolo eyabadde amakula wadde nga Cranes yakubiddwa Saints ggoolo 4-3 mu gwabadde ogw’okwegezaamu.\nNga tannateeba, omutendesi we yeegeyezzaamu n’omutendesi wa Cranes, Micho Sredojevic ng’amuwabula ku ngeri gy’alina okuzannyamu ekyaviiriddeko Micho okumukyusa n’amuzza ku ludda lwa kkono ekyalinnyisizza omutindo gwe. Micho ky’agamba:\nMicho yategeezezza nti Lorenzen muzannyi mulungi nti kyokka okumanyiira omupiira gwa Uganda n’abazannyi b’asanzeewo tekigenda kumwanguyira kuba aludde ng’azannyira mu Bazungu ate omupiira gwa Afrika gwa njawulo.“Melvyn alina ekitone naye olw’okuba Cranes abazannyi abaliwo bagiruddemu kimwetaagisa okubamanyiira n’okukwatagana obulungi kimusobozese okuzannya nga yeetaaya,” Micho bwe yategeezezza.\nEMPAPULA ZE ZIKOLWAKO:\nOmwogezi wa FUFA, Ahmed Hussein eggulo yategeezezza nti Lorenzen baamukeezezza ku ofiisi za poliisi y’ensi yonna e Nakasero ne ku ofiisi evunaanyizibwa okugaba paasipooti nga baagala afune ebbaluwa ezimulaga nga bw’ali Munnayuganda era akkirizibwe okugizannyira. Hussein yayongeddeko nti baawandiikidde ne CAF nga bagitegeeza ku ky’omuzannyi ono okuzannyira Uganda mu mpaka zino nti kyokka bakyalinze kuddibwamu.\n“Buli kyetaagisa Lorenzen okutuzannyira tukikolako era tusuubira nti omupiira gwa Botswana we gunaatuukira nga buli kimu kiwedde kuba tugoberedde buli mutendera ogwetaagisa okumufunira ebiwandiiko,” Hussein bwe yategeezezza.\nLORENZEN TANNASALAWO KU KUZANNYIRA UGANDA:\nBukedde bwe yabuuzizza Lorenzen oba nga taafananeko Bannayuganda abalala ababaddenga bayitibwa ne batawangaala ku ttiimu, yagambye nti, eky’okuwangaala ku ttiimu oba obutagiwangaalako waakukisalawo ng’amaze okuzannya omupiira gwa Botswana kuba akyalina okutuula ne kitunzi we okusalawo eky’enkomeredde. “Nzaalibwa Bungereza ate nakulira Girmaani.\nEnsi zino zombi zindi ku mutima, naye eky’enkomeredde nja kukirowoozaako ng’omupiira gwa Botswana guwedde,” Lorenzen bwe yategeezezza. Yagasseeko: “Cranes mbadde ngigoberera era ebitone bye nasanze wano n’okukolagana mu bazannyi bimpadde essuubi nti bwe tukwatira awamu tusobola okutuukiriza omulimu guno.” Mu kaseera kano atunuulidde kumatiza mutendesi amuwe omupiira gwa Botswana kuba ayagala Uganda agiyambe okuwangula etaangaaze emikisa gy’okuzannya ku mpaka za Afrika.\nYayongeddeko nti bw’anaaba waakuzannyira Cranes, ayagala afuuke omuzannyi asinga ettutumu mu Uganda.\nABAZANNYI ABAYITIDDWA KU CRANES NE BWE BAKOZE:\nMartin Mutumba: Yali ssita mu AIK Stockholm eya Sweden, eyali omutendesi wa Cranes, Bobby Williamson n’amuyita kyokka emipiira omusanvu gye yagizannyira mu z’okusunsulamu ez’Afrika ya 2013 ne World Cup wa 2014, teyateebayo ggoolo yonna.\nMicho bwe yaweebwa omulimu mu 2013, yamuwa omukisa era n’alemwa okumumatiza n’amusuula. Savio Nsereko: Ono naye Bobby yamuyita nga Cranes yeetegekera Guinea Bissau mu z’okusunsulamu ez’Afrika ya 2012. Omupiira gwamulema wadde nga mu Chernomorets Burgas eya Bulgaria yali yaakagiteebera ggoolo 5. Okuva mu 2012, taddangamu kuyitibwa. Joel Kitamirike:\nMu 2004, yali mu Chelsea eya Bungereza, omutendesi Mike Mutebi n’amuyita okuggumiza ekisenge Cranes bwe yali yeetegekera okuzannya Rwanda ne Ghana mu z’okusunsulamu ez’Afrika. Wadde nga teyazannyayo mupiira gwonna, mu kutendekebwa yalabika nga tasobola olw’obuzito. fabian kizito:\nYali mu Leonidas FC eya Budaaki, Bobby n’amuyita Cranes bwe yali yeetegekera okuzannya Angola mu z’okusunsulamu abaazannya World Cup ya 2014. Yatandikira mu gw’omukwano ne Misiri n’ateeba ggoolo abawagizi ne bagamba nti bawonye ebbula lya ggoolo, kyokka bwe yazannya ogwa Angola ne bimwokya era tebaddangamu kumu\nZimbabwe etimpudde Cranes 2-0 mu gw'omukwano


Bukedde Online - Lipoota efulumiziddwa ku bakozesa mobile money etiisa!\nLipoota efulumiziddwa ku bakozesa mobile money etiisa!\nNnyazaala ne muwalawe bakubye omuko ababanjizza\nOmusuubuzi eyawambiddwa bamusanze mu ddwal...\nBANNAYUGANDA balaze nga bwe bakoseddwa omusolo gwa ‘mobile money’ bukya gutandika kukola ate abali mu bizinensi y’okusindika ssente ne balaga nti batuuse okukuba emisota olw’okubulwa bakasitoma.\nBino biri mu lipooti y’ekitongole kya Whitehead Communications ekyakoze okunoonyereza mu Bannayuganda nga baagala okuzuula engeri gye bayisiddwaamu n’omusolo ogwa ssente 200/- ogwa ‘Social Media’ ne ssente ezaateekebwa ku mobile ‘money’. Abantu baabuuziddwa ku ngeri gye bakozesaamu emikutu gya Whats App ne bategeeza nti 96 ku buli 100 babadde bagyeyambisa mu myezi mukaaga egiyise.\nKyokka okuva nga July 1 lwe baateekako omusolo ogwa ssente 200/- buli lunaku omuwendo gwesaze okutuuka ku bantu 85. Ku bantu 85, abantu 40 bokka be baakakasizza nga bwe basasula omusolo, abalala 57 bakozesa VPN, 38 bakozesa Wifi ate basatu ne bakozesa amakubo amalala.\nKu bantu abasasula omusolo 86 be beesasulira, basatu basasulirwa ababakozesa, basatu basasulirwa baganzi baabwe, basatu famire y’ebayamba, babiri mikwano gye gibayambako ate babiri bantu balala.\nEmikutu gya Social Media abantu gye basinga okwettanira kuliko; WhatsApp eyeeyambisibwa ebitundu 92, facebook abantu 92, twitter yeeyambisibwa abantu 69, Instagram bagyeyambisa 62, abantu 36 beeyambisa Linkedln, 30 beeyambisa Skype, 24 Snapchat ate babiri beeyambisa Google Han. Emikutu gino bagyeyambisa mu mirimu egigasa omuli okuwuliziganya n’emikwano, bakasitoma, okutuuza enkiiko, okukola okunoonyereza, okusindika n’okufuna ebiwandiiko, okusuubula ne mu nsonga endala.\nAbantu abakozesa emikutu gya social media okukola bizinensi abawera 1,640 bwe baabuuziddwa engeri gye bakoseddwa baagambye nti; emirimu gitambula kasoobo, abantu batono abakyakozesa emikutu era abawera ebitundu 71 baategeezezza nti batataaganyiziddwa nnyo.\nBwe baabuuziddwa oba nga bawagira omusolo ogwa ssente 200/- omuntu omu yekka ye yagambye nti aguwagira nnyo. Abantu basatu baagambye nti, bawagiramu, babiri tebannaba kusalawo, 21 tebawagira ate 73 tebawagirira ddala.\nBwe kyatuuse ku ky’okuwagira omusolo gwa ‘Mobile money’ tewali muntu yafuniddwa ng’aguwagira. Ensonga ezitabawagiza musolo guno kuba bagulaba ng’okusasula emirundi ebiri, okweyambisa obubi ssente, okunyigiriza abaavu, obuteetegeka kimala n’okuba ng’ensonga yakwatiddwa bubi.\nMOBILE MONEY Abantu abakola ebitundu 93 baategeezezza nti balai beeyambisizzaako mobile money mu myezi omukaaga egiyise. Abantu babiri baagambye nti bakozesezza nnyo mobile money mu July, 2 bagikozesa kye kimu nga bwe kyali, 44 mu kiseera kino bagikozesa kitono ate 36 baagambye nti baagyesonyiyira ddala.\nKu bali mu bizinensi ya mobile money abawera 36 baagambye nti bizinensi yafa kuba tebalabira ddala bakasitoma. Bwe baabuuziddwa oba nga mobile money erina engeri gy’ekosezzaamu bizinensi zaabwe abantu abawera 2,334 be baayanukudde ekibuuzo kino. Abamu baagambye nti baalwawo okusasulwa, okutataaganya, ssente ezikola bizinensi zeeyongedde, ennyingiza yakendeera olwa bakasitoma abamu okutandika okukozesa bbanka n’okwetambuliza ssente.\nENGERI OKUNOONYEREZA GYE KWAKOLEDDWAAMU Oluvannyuma lwa Palamenti okuyisa bajeti y’eggwanga nga June 1, 2018 mwe baateeka omusolo ogwa 200/- buli lunaku ku bantu abakozesa Whats App ne Facebook n’omusolo gwa 1% ku muntu aggya ssente ku mobile money.\nEmisolo gyatandika okukola nga July 1, 2018. Ekitongole ky’obwannakyewa ekya Whitehead Communications kyakoze okunoonyereza ne kifulumya lipooti ku ngeri emisolo gye gikosezzaamu abantu. Abantu abawera 3,015 be baabuuziddwa mu kunoonyereza kwatandise nga July 13 ne kukomekkerezebwa nga July 16, 2018. Abantu abamu baatuukiriddwa mu buntu ate abalala ne baddamu nga bayita ku yintaneeti.\nKu baabuuziddwa abantu ebitundu 72 ku buli 100 baabadde babeera mu Buganda, abantu munaana babeera mu bukiikaddyo, abantu bataano b’e Buvanjuba nga abaabuuziddwa baavudde mu disitulikiti eziwera 93. Abasinga abaabuuziddwa babeera mu Buganda nga bali wakati we myaka 18 ne 35. Abasajja baabadde 74 ku bantu bonna abaabuuziddwa ate abakazi nga bakola ebitundu 26. Abasinga baabadde bayivu.\nDr. Stella Nyanzi eyeeyambudde y'ani?\nDr. Stella Nyanzi yeeyimiriddwa ku bukadde 10: Ayimbuddwa


Bukedde Online - Agambibwa okugezaako okufumita omusuubuzi ekiso poliisi emukutte\nBarbie alojja ennaku gy'alabidde mu 'busibe'\nGwe baakutte ng'abba e Kawanda bamusse\nEbbeeyi y'emmwaanyi, amalwaliro n'amakubo amabi bye ntandikirako...\nBabiri balumiziddwa mu kabenje e Kisowera\nAgambibwa okugezaako okufumita omusuubuzi ekiso poliisi emukutte\nKasibante ku mpingu ng'akwatiddwa.\nOMUSUUBUZI aloopye omuvubuka ku poliisi n'amulumiriza okumuggyiraayo ekiso amufumite abaduukirize ne bamutaasa.\nYasin Kasibante akola ogw'okusiba ente mu lufula y'oku Kaleerwe y'akwatiddwa poliisi y'omu kitundu oluvannyuma lwa Anet Namwanje alina wooteeri mu lufula omuwaako obujulizi nga bwe yamuggyiddeyo ekiso amufumite n'akuba enduulu bantu ne mutaasa.\nNamwanje yagambye nti Kasibante yamusabye caayi ku ssaawa 2:00 ez'ekiro bwe yamugambye nti amuddeko n'atandika okumuwemula ssaako n'omukuba n'amwasa emimwa yalabye tekimumalidde n'amuggyiraayo ekiso okumufumita.\nKasibante yategeezezza nti kituufu Namwanje yamukubye n'ekiso yakimuggyiddeyo naye yabadde tagenda kumufumita nga bwamulumiriza.\nYagasseeko nti y'akuuma olugo omusula ente naye waliwo abavubuka abaagufuula omuze okutwalayo abawala ne beerigomba nga yabadde amaanyi nti Namwanje kye kimututte kwe yasinzidde okumukuba.\nGeoffrey Ssenonga omu ku bakulira ebyokwerinda mu lufula yategeezezza nti Kasibante azze akwatibwa lwa kuggyirayo bantu biso nga luno singa tebaamwanguyidde yabadde agenda kufumita Namwanje awatali nsonga nnambulukufu.\nYalabudde abakinjagi bonna okukomya okukozesa ebiso ng'eky'okulwanyisa eri abantu kuba ekiso kisala nte si bantu. Omusango guli ku Fayiro nnamba SD REF:18/5/01/2021\nBanene ki abalemesa omugagga Kananura okuwozesebwa mu gw'okufa kw'omukozi we?\nPoliisi ekyanoonya Desh Kananura ali ku gw''okutta omukozi we\nDesh Kananura kyaddaaki Poliisi emukutte\nBarbie alojja ennaku gy'ala...\nBarbie Itungo Kyagulanyi muk'omukulembeze w'ekibiina kya NUP, Robert Kyagulanyi Ssentamu alojja ennaku gy'alabidde...\nGwe baakutte ng'abba e Kawa...\nABATUUZE b'e Kawanda bataayiizza omuvubuka abadde mu kibinja ky'ababbi ne bamukuba ne bamutta ne bamulesa bbebi...\nEbbeeyi y'emmwaanyi, amalwa...\nOmubaka omulonde owa Bukomansimbi South, Geoffrey Kayemba Solo agambye nti baakugenda mu maaso n’okugoberera ebiragiro...\nBabiri balumiziddwa mu kabe...\nAbantu babiri ababadde batambulira ku bodaboda emmotoka ewabye n’ebatomera okukakkana ng’omu emumenye okugulu n’omulala...\nBakansala b'e Gaba be baasa...\nBya BENJAMIN SSEMWANGA ABAKULEMBEZE e Gaba mu munisipaali y'e Makindye basabye akakiiko k'ebyokulonda okwekennenya...


Bukedde Online - Taata yasooka kunkolako byawongo n'ansobyako\nTaata yasooka kunkolako byawongo n'ansobyako\nKkondomu ezirimu ebituli zisattizza abazikozesa\nOmwana wange namuyonsa ne mmusiiga akawuka\nAdded 21st November 2019\nOKUSOBYA ku bawala ng’ate ababasobyako bahhanda zaabwe mu maka mwe babeera kikyali kizibu kinene ekyetaaga okunogera eddagala.\nPatricia (eddala lisirikiddwa) y'omu ku bawala abaafuna ekizibu kino kyokka ate abooluganda lwe bwe yabategeeza ku kizibu ky'afunye ne bamukuutira obutayogera. Ebyamutuukako abinyumya bwati:\nMaama ng'ayawukanye ne taata nga yali makanika e Bwaise, yafuna omusajja omulala. Maama yampeerera okutuuka mu P6 naye olw'obutaba na busobozi, yansindika ewa taata naye atandikire awo.\nMu January w'omwaka guno (2019) nava e Kyanamukaka- Masaka gye twali tubeera ne maama ne nzija e Kampala ewa taata.\nNatuukira Nsambya ewa Ssenga naye eyampeereza ewa taata e Katooke -Wamala mu munisipaali y'e Nansana -Wakiso. Taata bwe yandaba, yandaga nti musanyufu kuba yali yakoma okundabako mu 2013. Awaka na\nsangawo muka kitange ne bato bange abalala basatu.\nMaama yandaga ekisenge awokusulanga ne bato bange. Nali sinnategeera bya waka, nga simanyi nti tewali muntu asiibawo, wabula nakitegeera bukedde bwe nazuukuka ku makya nga maama ne bato bange bonna tebaliiwo.\nTaata yampita nga nkyali mu buliri nange kwe kumutegeeza nga bwe nali nkyayambala. Yambuuza nti, "oyambala biki? jangu ggwe eri!" Amangu ddala taata yali amaze okutuuka mu kisenge mwe nali nsuze, n'ahhamba neebikkuleko bulangiti.\nYandagira nneebake kyabugazi. Yalina eddagala ery'ekinnansi mu ngalo ze n'ahhamba nti "gamba nti nkomyewo awaka" nange saali mubi ne mbiddamu. Yasooka kunsonseka ddagala mu bitundu byange ebyekyama oluvannyuma n'ankozesa.\nNg'amalirizza, yambuuza oba nnina kyempulira kwe kumuddamu nti sirina. Olunaku olwo nasiiba mu buliri nga nkaaba. Muka kitange bwe yakomawo n'ambuuza\nkyembadde ne mmugamba nti ndi mulwadde.\nOkuva ewa Ssenga, taata yambuuza kye njagala ne mmugamba nti njagala kukola kyokka ye n'ahhamba nsooke kusoma ebyenviiri ndyoke nkole. Taata yennyini ye yansasulira ssente ku ssomero lya Vision Uganda e Wamala gye nakugukidde mu byenviiri.\nMBUULIRAKO MUKA KITANGE\nOluvannyuma lw'okufuna entiisa munze, nanoonya gwe mbuulirako ku kyali kintuuseeko nga simulaba okuggyako maama ow'awaka. Bwe namugamba ebyatuukawo taata teyamugaanira kyokka n'ankuutira okusirika kuba taata yali ayinza okwecanga n'atansasulira ffiizi.\nYambuuza nti, oyinza okudduka n'ogenda mu bassenga bo? Oluvannyuma maama yampa ssente ne hhenda e Bulenga ewa jjajja azaala maama naye mbimuyitiremu.\nJjajja yahhamba nti bwe nnaaswaza taata, ayinza okunkolimira ne nfuna obuzibu mu maaso.\nYahhamba nzireyo awaka mmalirize okusoma nti mmulekere Katonda y'amanyi ky'alimusasula. Oluvannyuma lw'emyezi etaano, taata yakomawo gyendi ng'ayagala tukiddemu.\nYahhamba nti, "nkomyewo tuddemu kye twakola luli." Taata yasigala nga buli lw'angwikiriza nga tuli ffekka awaka, abeera ayagala kunsobyako.\nNaddamu ne mbuulirako maama, n'ahhamba nti tukeerenga nnyo kumakya bw'abeera agenda okukola nange hhende ku ssomero.\nTaata abadde agera nga maama agenze ng'ampita mu kisenge kye n'ansobyako.\nOlumu mbadde mpalirizibwa okukeera ku ssomero wadde nga ffe abasoma ebyemikono tubadde tetukeera kusoma naye nga nkeera okusobola okwetegula taata.\nEbiseera bye mbadde siri ku ssomero nga nnina kugenda mu mikwano gyange nga bwe nninda maama akomewo awaka. Nalabye embeera eno ngikooye ne nsalawo okubuulirako mukwano gwange bwe tusoma naye eyabuuliddeko abamu ku baliraanwa abaategeezezza ku bakulembeze ba LC.\nSimanyi oba ndi mulamu kubanga okuva taata lwe yatandika okunkozesa, sigendangako mu ddwaaliro kufuna bujjanjabi. Nandyagadde okunkebera n'okufuna engeri gye nva awaka ntandike obulamu obupya naye sirina buyambi.\nEkirooto kyange kya kutandikawo bizinensi. Ssinga nsangibwa nga taata yansiiga akawuka akaleeta siriimu, ndi mwetegefu okutandikirawo eddagala kubanga obulamu mbwagala.\nEkigendererwa kyange si kusibisa kitange, wabula njagala nnyambibwe nve awaka.\nBAWABUDDE KU BAKAZI ABANOBA NE BALEKERA ABASAJJA ABAANA\nShifrah Owomugisha ow'abakyala e Kazo mu Central zooni 1 yagambye nti, ssinga omukazi omanya nti obufumbo bugaanyi, waakiri funa omuntu gwe weesiga gw'oba olekera omwana wo. Abakyala abagenda mu bufumbo n'abaana, kyamutawaana kuba omusajja gy'obeera ofumbiddwa ayinza obutafunamu nsonyi kukabassanya mwana wo.\nBiibino ebiwalirizza Carol Nantongo okwabulira Golden Band\nStecia Mayanja yegasse ku Kream Production


Bukedde Online - Ssente ez'amangu ziri mu nsujju\nSsente ez'amangu ziri mu nsujju\nEngeri gy'osima ekidiba olembeke amazzi g'ekyeya\nYiga okukaza omuddo oguliise ente mu kyeya\nHajji Hassan Katureebe,jjuuzi bwe yakungudde ensujju ezitowa kkiro 75 lwe yalaze zaabu ali mu kirime kino abantu kye babuusa amaaso.\nHajji Katureebe ng'asitudde ensujju eri mu kkiro 25.\nHajji Hassan Katureebe, omulimi w’ensujju e Mbiriizi mu disitulikiti y’e Lwengo aliisa buti!\nJjuuzi bwe yakungudde ensujju ezitowa kkiro 75 lwe yalaze zaabu ali mu kirime kino abantu kye babuusa amaaso.\nHajji Katureebe agamba nti yatandika okulima ensujju n’ekigendererwa ky’okufuna ssente mu 2015, yatandika n’ebikolo 10 ku bugazi bwa katundu ka yiika nga mu bbanga ery’emyezi esatu yasobola okukungula ensujju 200 ezaavaamu 3,000,000/-.\nYadde yali takwatangako ku nsimbi zino naye yateeka amaddu ku bbali n’okwekutula ku mikwano emibi n’okwewala okukozesa abakozi ne yeekolera ne famire ye.\nAgamba nti ensujju ze ziweeredde abaana be n’abazzukulu, aguzeemu ettaka lya yiika 20 okuva ku katundu ka yiika ke yatandika nako, azimbyemu amaka era aguzeemu emmotoka.\nEnsujju azitunda mu South Sudan, Tanzania, Rwanda ne Kenya.\nHajji Katureebe agamba nti ensujju teriiko kyeya oba nkuba wabula kye yeetaaga ge mazzi kasita ogifukirira obulungi ekuwa essanyu erya nnamaddala.\nOsobola okugirima sizoni bbiri mu mwaka bw’oba ofukirira.\nHajji Katureebe ng’alaga akadomola akagoba obuwukaku nsujju\nHajji Katureebe agamba nti ensujju evaako ensigo ezisimbibwa eteekeddwa kuba nga y’eyo eyasooka okubala ku kikolo era eyo tebikkibwako ssubi ng’ensujju ez’okulya okutuusa ng’ekuliridde.\nOluginogayo ogiggyamu ebiryo byayo n’obitabula mu vvu ery’ekyoto eriwoze obulungi.\nEvvu lino tebalitabulamu mazzi kuba ensigo zino oba ebiryo bibaako amazzi gaabyo agayamba evvu okukwatirako obulungi n’okuyambako ensigo okukala nga ne bw’otokozesa musana kiriyamba okukala.\nKatureebe agamba nti ensujju ky’ekirime ekitawa mulimi buzibu n’okweraliikirira olw’ensonga nti tezifuuyirwa ddagala ka libe lya biwuka oba lya kigimusa.\nOsooka kukabala nnimiro, nze nzisaamu obusa bw’ente oba kalimbwe oba obukuta obukola nnakavundira.\nWeewale okukozesa obusa bw’embizzi, bulimu ggaasi ayokya ebirime.\nBw’omala pima obugazi bwa ffuuti 10 ku 10 okuva ku kannya k’osimye akagenda okuteekebwamu ensigo bbiri zokka.\nToyongeramu kigimusa, faayo ng’ensujju zitaddeko ekimuli kuba kino kitawaanyizibwa nnyo kalalankoma.\nKozesa eddagala lye tuyita Flying Insect ly’osiba mu kadomola oba akacupa eriwunya akaloosa akalungi akasikiriza akawuka kali okugwako.\nEnsujju bw’eweza kkiro ttaano gibikkeko essubi kungulu kiyambeko okuziyiza omusana obutagiyingira munda.\nWabula ensujju y’okuggyamu ensigo z’okusimba eyo tebikkibwako ssubi. Ate abawoomerwa essunsa mwegendereze okukutula amatabi agawagikiddwaako ekimuli kuba ge gawanirira obuguju obukula ne buvaamu ensujju.\nEzitowa wakati wa kkiro 65-75 egulwa wakati wa 55,000/- ne 60,000/- ate ensigo okutandikira ku mpeke nnya (4) zigulwa wakati wa 20,000/- ne 50,000/-.\nHajji Katureebe agamba nti ensujju eno ekungulwa emirundi ena mu mwaka kw’oyo afukirira.\nEkulira emyezi esatu gyokka n’otandika okuliisa okukungula.\nMeddi Matovu owa Kulima Bugagga ng’ayigiriza abalimi ennima y’ensujju esinga.\nEnsujju okubala kisinziira ku nsigo z’osimba\nABALIMI ba Kulima Bugagga babanguddwa ku nnima y’ensujju ey’omulembe okubasobozesa okufuna ssente ez’amangu naddala mu kaseera kano ak’enjala.\nAbalimi okubangulwa, babadde bakyalidde mmemba munnaabwe Charles Kasamba mu nnimiro e Katale mu Wakiso ne babuulirwa engeri gye bayinza okusimbamu ensujju ne zibala.\nKasamba yayigirizza engeri y’okusima ekinnya ky’ogenda okusimbamu ensujju.\nOsima ffuuti bbiri ku bbiri n’ossaamu ekigimusa oluvannyuma n’osimbamu ensigo ku mabbali kubanga bw’osimba wakati, ekinnya kiyinza okulegamamu amazzi ne kitta ensigo eyo.\nMu birala bye basomye mulimu okulaawa ensujju ekigireetera okubala ennyo, okusalira, n’okwawula ekimuli ekisajja n’ekikazi n’ekigendererwa ky’okumanya akaseera ke balina okulwanyisa kalalankoma atawaanya ennyo obuguju.\nSsentebe w’ekibiina kya Kulima Bugagga, Meddie Matovu yategeezezza nti olw’okwagala okukulaakulanya ebyobulimi n’okugaziya enfuna y’abalimi, yasalawo okutegeka emisomo gino mw’atwalira bammemba ku nnimiro za bannaabwe okuyiga obukodyo obw’enjawulo nga tebaggyibwako ssente.\nYakubirizza abalimi okwettanira okulima ensujju naddala mu kaseera kano ak’enjala kubanga kye kimu ku birime ebikula amangu ate nga kifunira omulimi naddala ssinga asimba ensigo ennungi.\nNkole ntya okufuna ag'emugga?\nZari ne Diamond bakuzizza\nBajjo ne Abitex bawadde Poliisi wiiki emu okukwata abaabakuba\nPoliisi eyodde abavubuka 30 mu Kisenyi\nPoliisi ekutte bamalaaya e Nakulabye\nAb'e Nakulabye 30 poliisi ebayodde


Bukedde Online - Akakiiko k'omulamuzi Bamugemereire kakyalidde Vision Group efulumya ne Bukedde\nAkakiiko k'omulamuzi Bamugemereire kakyalidde Vision Group efulumya ne Bukedde\nAbayizi temukkiriza kukwanibwa mangu - Fr. Kiibi\nMuka Mbuga bamuzzizzaayo e Luzira\nAKULIRA Vision Group Robert Kabushenga afulumya ne Bukedde asabye Omulamuzi Catherine Bamugemereire n'akakiiko kaakulira okubuuliriza ku ttaka ly'ekisaawe ky'e Namboole.\nEkisinga okweraliikiriza n'abakulira ekisaawe tebamanyi kyapa kyakyo gye kiri ekiwa ababba ettaka omwagaanya okulitunda era ekiseera kiyinza okutuuka nga Uganda esigazizzaawo ttaka lyokka okutudde ekisaawe nga bwe baalisibako ekikomera.\nKabushenga abyogedde ayaniriza Omulamuzi Bamugemereire n'akakiiko kaakulembera akakyadde ku kitebe kya Vision Group leero ku Lwokusatu.\nBamugemereire yeebazizza New Vision ne Bukedde Olupapula ne TV olw'okuwa abantu abatasobola omwagaanya ne batuusa eddoboozi lyabwe eri ensi n'eriwulira.\nAgambye nti ng'ekiseera ekyaweebwa akakiiko kisemberedde okuggwako, beetegefu okukola lipooti ennonnyola akawonvu n'akagga ku bye bazudde.\nOmulamuzi n'akakiiko baaniriziddwa Kabushenga ng'ali n'Omukung'aanya ow'okuntikko Barbara Kaija. Babkulembeddemu okulambula emirimu egy'enjawulo okuli ekyapa ekikuba empapula, okutuuka mu sityudiyo za Bukedde FaMa, Xfm, Bukedde TV.\nBamugemereire agambye nti okuva akakiiko lwe kaatandika bafunye emisango egisoba mu 7,000 ng'ebitundu 50 ku 100 kwegyo giri ku kibba ttaka n'okugobaganya abantu.\nBayimirizza okusasula sente za gavumenti eri abantu abakyamu ezisukka mu trillion. Ku bbibiro ly'e Isimba pulezidenti lye yatongozezza wiiki ewedde baayimiria okusasula abantu bbiliyoni 600 abaali bakaayanira enjazi nga kati weziri amazzi gaabikkawo.\nBbiliyoni endala 135 waliwo abagezigezi abaafuna ebyapa mu nnyanja e Luzira nazo baayimiriza okubasasula. Bano baabaza ekifo awayita layini y'amasannyalaze egatta Kampala Industrial Park ne Nammanve Industrial Park.\nEttaka ly'ebibira abagezigezi baalifunako ebyapa baali baagala gavumenti ebasasule bbiliyoni 40 buli omu okuligiddiza kyokka kati ebyapa babisazizzaamu.\n'N'alina ente emu osobola okukola ggaasi afumba mu busa bwayo'\nEnte ngifunyeemu ebigimusa n'amasannyalaze agafumba


Bukedde Online - KCCA ettukizza eby'okusolooza ttakisi ssente za lisiiti\nAb'akatale k'e Nakasero batabuse olw'abaku...\nKCCA ettukizza eby’okusasuza abattakisi ssente za lisiiti eya buli mwaka era ebalagidde beetereeze ng’okusasula kutandika mwezi gujja ogwa Febuary. Balagiddwa nti ppaaka ya ttakisi enkadde olumalirizibwa tegenda kukkiriza ttakisi yonna kuddamu kusimba ku nguudo, bonna bateekwa kuyingira bakolere munda.\nAbamu ku ba ssentebe b’ebibiina bya ttakisi okuli Kalifan Musajja Alumbwa (ku kkono) ne Mustafa Mayambala.\nBya HANNINGTON NKALUBO KCCA ettukizza eby'okusasuza abattakisi ssente za lisiiti eya buli mwaka era ebalagidde beetereeze ng'okusasula kutandika mwezi gujja ogwa Febuary. Balagiddwa nti ppaaka ya ttakisi enkadde olumalirizibwa tegenda kukkiriza ttakisi yonna kuddamu kusimba ku nguudo, bonna bateekwa kuyingira bakolere munda.\nDayirekita wa Kampala, Dorothy Kisaka yayise abakulembeze b'ebibiina ebigatta aba ttakisi mu kibuga mu lukiiko olwatudde ku City Hall eggulo. Abaabaddewo kwabaddeko abakulira ekibiina kya UTRADA, KOTSA, UTODA, Inter Park, COTODA n'abamu ku baddereeva.\nOlukiiko olwatandise abakulembeze b'abaddereeva baasoose kwemulugunya nti banyigirizibwa kyokka KCCA tebayamba. Baayanjudde ebizibu omuli ppaaka za ttakisi ezeesudde Kampala nti KCCA egaanyi okuziwa ebbaluwa okukola, nti ppaaka ya ttakisi enkadde eruddewo nnyo okuggwa ate n'okusasula ssente za lisiiti ez'omwaka zigira zirindako.\nOmumyuka wa dayirekita, Yinginiya David Luyimbazi Ssali eyabaddewo ku lwa Kisaka yabakakasizza nti buli ekibaluma bagenda kukimalawo nga bayita mu kuteesa. Omwogezi wa KCCA, Daniel Nuwe Abine yagambye nti aba ttakisi baali bateekwa kutandika kusasula mu January kyokka embeera ebadde ya byakulonda. "Okusasula kutandika February era buli kimu kyaggwa dda.\nMmotoka ezikolera ku hhendo ennyimpi ezitasukka mayiro 21 zigenda kusasula 720,000/- ate ezisingawo okutuuka ku nsalo y'eggwanga zaakusasula 840,000/- buli mwaka," Nuwe Abine bwe yagambye. Ssente zino zakkiriziganyizibwaako abakulembeze b'abaddereeva ba ttakisi omwaka oguwedde bwe baali basisinkanye pulezidenti Museveni mu maka ge e Ntebe.\nAbattakisi baludde nga basasula 120,000/- buli mwezi kyokka ne beemulugunya nti nnyingi. Baasalawo nti bazikendeereze wakati era KCCA emaze ebbanga ng'ekyetereeza okulaba nga baddamu okusasula omwaka guno. Bassentebe ba ttakisi okuli owa Inter Parks, Ssaalongo Kalifan Musajjalumbwa ne ssentebe wa UTRADA, Mustafa Mayambala baategeezezza nti baagala KCCA emalirize mangu okukola ppaaka ya ttakisi enkadde bawone okukolera ku luguudo.\nKalifan yagambye nti babakakasizza nti bagenda kusooka balambule ppaaka balabe w'etuuse. Ate Mayambala yagambye nti tebannakkiriziganya ku kiseera we bagenda kutandikira kusasula. Mayambala ne Musajjalumbwa baagambye nti baasaba KCCA eyanguwe okuwa ppaaka ez'obwannannyini Gazette baddereeva basobole okukolera mu bifo ebimanyiddwa mu mateeka.\nBasabye omusika wa Seya obutava ku mulamwa\nOkujjukira embaga ya Kabaka; Kabaka asisinkana Nagginda\nBa Kansala b'ekira batabuse lw'alipoota\nLwaki kitutte emyaka 18 okuluzza obuggya?


Bukedde Online - Bobi Wine bamukozeeko\nBobi Wine bamukozeeko\nBalaam ne Abtex bakubaganye empawa ku by'okukuba Bebe Cool\nZaake bamwekebejjeza obulago n'omugongo\nAdded 6th September 2018\nMUKULU wa Bobi Wine, Fred Nyanzi gwe baakazaako erya ‘Chairman Nyanzi’ agambye nti mu kiseera kino abasawo mu America bamaze okumwekebejja okuzuula ebitundu ebyakosebwa era ne batandika okumujjanjaba amagumba.\nNyanzi yagambye nti ebyavudde mu musaayi n’ebikwata ku bitundu okugeza ng’ensigo tebinnaba kufulumizibwa nga mu kiseera kino bakyalinda ebinaavaayo.\nWabula kati bakyakola ku biwundu, amagumba n’ebinywa ebyakosebwa.\nOmubaka Robert Kyagulanyi okugenda mu Amerika kyaddiridde okusalawo okugenda okujjanjabibwa olw’obuvune obwamutuusibwako bwe yali akwatibwa amagye omwezi oguwedde mu kalulu k’okulonda omubaka w’ekibuga Arua nga August 14, omwaka guno.\nNyanzi yagambye nti ku Lwokubiri nga beeyambisa tekinologiya owoomulembe, baakoze ku magumba g’omu kiwato ekimu ku bitundu by’abadde asinga okukaaba obulumi.\nYagambye nti mu kiseera kino embeera Bobi Wine gy’alimu teyeeraliikiriza wadde ng’alumizibwa naye balina essuubi nti ajja kuba bulungi.\n“Njogeddeko ne Bobi antegeezezza nti buli kimu kitambula bulungi twongere okumusabira era n’okumulongoosa okwamukoleddwaako kwatambudde bulungi”, Nyanzi ataayagadde kwogera ddwaaliro Bobi Wine mw’ali olw’ebyokwerinda bwe yategeezezza eggulo ku ssimu.\nKu ky’ensigo Bobi z’abadde akaaba, Nyanzi yategeezezza nti, abasawo bakyazeekebejja okulaba oba ddala ziri mu mbeera mbi oba ekyetaagisa okufuna endala oba basobola okujjanjaba z’alina ne ziwona bulungi.\nMukulu wa Bobi omulala, Eddie Yawe, yagambye nti ebibadde byogerwa nti baamusanzeemu obutwa mu musaayi ssi bituufu kubanga ebyavudde mu musaayi tebinnamanyika, nti n’ekifaananyi ekiri ku mitimbagano ekiraga Bobi ng’ali mu byuma era ng’alabika ng’ali bubi si bituufu, bya bantu abazannya katemba.\nN’asaba abantu baleme kuzannyira mu nsonga eno kubanga bagenda kuwubisa abantu era n’abasaba babeesonyiwe balinde ekiva mu bbo.\nNdi mwetegefu okulera abaana\nTwagala ba Valentayini


Ebitabo by’Abajulirwa ba Yakuwa ku Mikutu Emirala\nBISOME MU Afrikaans Albanian Alur Amharic Amis Armenian Aymara Azerbaijani Azerbaijani (Cyrillic) Bassa (Cameroon) Belize Kriol Bicol Boulou Bulgarian Cakchiquel (Western) Catalan Cebuano Chichewa Chinese (Cantonese) Chinese (Simplified) Chinese (Traditional) Chinese Cantonese (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Douala Dutch Edo Efik English Esan Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Low German Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mixtec (Guerrero) Mongolian Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nLwaki tekikkirizibwa kuteeka vidiyo oba ebitabo by’Abajulirwa ba Yakuwa ku mikutu gya Intaneeti egy’obwannannyini oba ku mikutu emigatta bantu?\nOlw’okuba ebitabo byaffe ne vidiyo ebinnyonnyola Bayibuli tubigabira ku bwereere, abamu balowooza nti basobola okubikoppa ku mukutu gwaffe ne babiteeka ku mikutu gyabwe egy’obwannanyini oba ku mikutu emirala egya Intaneeti. Naye okukola ekyo kiba kimenya amateeka n’obukwakulizo * ebikwata ku nkozesa y’omukutu gwaffe era kivuddemu ebizibu eby’amaanyi. Nga bwe kiragibwa mu Mateeka n’Obukwakulizo ebikwata ku nkozesa y’omukutu gwaffe, tewali n’omu akkirizibwa ‘kuggya bifaananyi, bitabo, bubonero, nnyimba, vidiyo, oba ebintu ebirala ku mukutu gwaffe n’abissa ku mukutu gwa Intaneeti omulala.’ Lwaki etteeka eryo lyetaagisa?\nTewali akkirizibwa kuteeka bitabo byaffe oba vidiyo ku mikutu gya Intaneeti emirala\nEbintu byonna ebiri ku mukutu gwaffe biriko obwannannyini. Bakyewaggula n’abalala abawakanya amazima oluusi bassa ebitabo byaffe ku mikutu gyabwe nga baagala okusendasenda Abajulirwa ba Yakuwa n’abantu abalala. Ku mikutu gyabwe egyo bassaako ebintu ebigendererwa okuleetera abo ababisoma okubuusabuusa amazima. (Zab. 26:4; Nge. 22:5) Abalala bakozesa ebintu okuva mu bitabo byaffe mu bulango bwabwe oba bateeka akabonero kaffe aka jw.org ku bintu bye balanga, bye batunda, oba ku apps zaabwe. Okuba n’obwannannyini mu mateeka ku bintu ebyo ne ku kabonero ako, kituyamba okubaako we tusinziira okuvunaana abo ababikozesa mu bukyamu. (Nge. 27:12) Naye bwe tukkiriza abantu, ka babe ba luganda, okuggya ebintu ku mukutu gwaffe ne babiteeka ku mikutu emirala oba okukozesa akabonero kaffe aka jw.org okutunda ebyamaguzi byabwe, kikifuula kizibu eri abakwasisa amateeka okutuyamba okuziyiza bakyewaggula ne bannabyabusuubuzi okubikozesa obubi.\nOkuwanula ebitabo byaffe ku mikutu emirala egitali mukutu gwa jw.org kya kabi. Obuvunaanyizibwa obw’okuwa abantu be emmere ey’eby’omwoyo Yakuwa abukwasizza “omuddu omwesigwa era ow’amagezi” yekka. (Mat. 24:45) “Omuddu” oyo atutuusaako emmere ey’eby’omwoyo okuyitira mu mikutu gye emitongole gino:—www.jw.org, tv.jw.org, ne wol.jw.org. Era akozesa apps ssatu zokka era nga ze zino:—JW Language®, JW Library®, ne JW Library Sign Language®. Emikutu egyo tegiteekebwako bulango era tegyonooneddwa bulimba bwa nsi ya Sitaani. Singa emmere ey’eby’omwoyo tugezaako okugifunira ku mikutu emirala, tetusobola kuba bakakafu nti tekyusiddwamu oba nti teyonooneddwa.—Zab. 18:26; 19:8.\nAte era okuteeka ebitabo oba vidiyo zaffe ku mikutu abantu kwe basobola okuwandiika ne bakubaganya ebirowoozo kiwa akakisa bakyewaggula n’abalala abawakanya amazima okuleetera abantu obuteesiga kibiina kya Yakuwa. Ab’oluganda abamu batuuse n’okutandika okuwakana n’abantu abalala okuyitira ku mikutu egyo, bwe batyo ne bongera okuleeta ekivume ku linnya lya Yakuwa. Okukubaganya ebirowoozo n’abantu ku Intaneeti si ngeri esaana ‘ey’okubuulira abajeemu mu bukkakkamu.’ (2 Tim. 2:23-25; 1 Tim. 6:3-5) Era kyetegerezeddwa nti emikutu emikyamu gigguddwawo mu linnya ly’ekibiina, ery’Akakiiko Akafuzi, n’ery’ab’oluganda kinnoomu abali ku Kakiiko Akafuzi. Kyokka tewali wa luganda yenna ku Kakiiko Akafuzi alina mukutu gugwe ku bubwe oba akozesa emikutu emigatta bantu.\nBwe tulagirira abantu okugenda ku mukutu gwa jw.org kiyamba mu kubunyisa ‘amawulire amalungi.’ (Mat. 24:14) Ebintu bye tukozesa mu mulimu gw’okubuulira nga tubikozeseza ku kompyuta oba ku ssimu buli lukya byeyongera okulongoosebwamu. Twagala buli omu okubiganyulwamu. N’olwekyo, nga bwe kiragibwa mu Mateeka n’Obukwakulizo, osobola okuweereza omuntu ekitabo kyaffe oba vidiyo ng’okozesa e-mail oba ng’omuweereza linki gy’asobola okukozesa okufuna ky’ayagala ku jw.org. Abantu abaagala okuyiga amazima bwe tubalagirira okugenda ku mikutu gyaffe emitongole, tuba tubayamba okufuna emmere ey’eby’omwoyo okuva ku nsibuko entuufu, ng’ono ye ‘muddu omwesigwa era ow’amagezi.’\n^ lup. 1 Okusobola okulaba amateeka n’obukwakulizo obwo genda ku jw.org/lg olabe wansi awasemba ekigambo “OBUKWAKULIZO” okinyigeko.


Bukedde Online - Bannaddiini bavuddeyo ku bya Illuminati\nBannaddiini bavuddeyo ku bya Illuminati\nEyattiddwa akwasizza muganda we\nBakutte bamalaaya 30 abasendasenda abalamazi...\nABAKULEMBEZE b’eddiini bavumiridde ebikolwa by’okusaddaaka omwana, muganda we gwe yatemyeeko omutwe ng’agamba nti aba Illuminati be baabadde bagumutumye afune obugagga.\nBino bye baategeezezza KIZITO MUSOKE ku kikolwa kino.\nPASTOR MOSES SOLOMON MALE: Abantu bamanye nti tewali maanyi ga illuminati gasobola kugaggawaza muntu.\nAboogerwako ng’abagalina baamala kufuuka ba ttuttumu ne balyoka beegatta ku kabinja k’abantu bano. Agamba nti ebikolwa bino byava mu Bazungu n’ekigendererwa ky’okwonoona empisa z’obuntu.\nBayita mu bikolwa ng’okusaddaaka n’abasajja okuganza basajja bannaabwe n’abakazi okukola batyo okuggyamu omuntu okutya n’ensonyi. Agamba nti obugagga buva mu kukola nnyo ng’olina amazima, obugumiikiriza, obuteebalira, okwerumya, n’okutereka. Be bayita ba illuminati mu Uganda, balina talanta mwe baggya ssente ezibagaggawaza.\nOMULABIRIZI eyawummula ERIA PAUL LUZINDA e Mukono agamba nti amaze ebbanga ng’alwanyisa ebikolwa by’obusamize n’okweraguza. ‘’Eno y’ensonga eyantwala ku Ssezibwa ne ninnya enjazi, okumalawo obusamize’’.\nAgamba nti obuzibu bwe tufunye abavubuka baagadde nnyo okufuna ssente ez’amangu, kuba bwe bagasseeko n’ebbula ly’emirimu ne gujabagira. Twewale eby’obwereere n’okukoppa buli kiva mu Bazungu.\nMSGR WYNAND KATENDE nga ye mwogezi w’essaza ekkulu erya Kampala agamba nti ebyawandiikibwa bitulaga nti omululu gwa ssente n’obugagga y’ensibuko y’ebibi. Obuzibu buno bwava dda, ng’omuntu atuuka n’okuwaayo omwana we bamusaddaake asobole okufuna obugagga.\nEtteeka eryokutaano ligamba nti tottanga nga tosaana kusaanyaawo bulamu bwa munne. Omululu gw’ebintu kye kituusa n’abantu okutabaala mu ddiini ez’enjawulo nga banoonya byanfuna. Abavubuka kye kiseera okuva mu zzaala, tukole nga bwe tusaba Katonda atukwatizeeko.\nSHEIKH YAHYA RAMATHAN MWANJE, Amir w’Abatabbuliiki: Obusiraamu bugulumiza nnyo omusaayi gw’omuntu era tebukkiriza kusaanyaawo bulamu bwa muntu. Eno ye nsonga lwaki bwe tubeera tusaddaaka, tulina kuwaayo bisolo ne binyonyi byokka.\nPOLIISI EWADDE AMAGEZI\nPolly Namaye, amyuka omwogezi wa poliisi mu ggwanga yagambye nti ebikolwa by’okukkiriza mu illuminati mwebiri mu ggwanga ng’omuzadde asaanye okulondoola entambula y’omwana n’obutamutuma yekka n’abakozi okubakuutira obutava waka n’okuleka abaana okumala gatambula.


Obuziga bwe wekaabya tebujja kukuyamba, Mao asekeredde Anite - Watchdog Uganda\nSSENKAGGALE we kibiina kya Democratic Party Norbert Mao asekeredde Minisita w’amakolero Evelyn Anite, namutegeeza nti amaziga ge yeekaabya ennaku zino tegalina kye gagenda kumuyamba okujjako asale amagezi ayabulire ekibiina kya NRM yeegatte ku ludda oluvuganya Gavumenti afune ku mirembe.\nMao agamba nti abamafiya Anite baagamba okwagala okumutta ate bali mu Gavumenti yenyini gyawereza ate nga Minisita, namugamba nti alina okukomya okukankana kubanga yasalawo kwegatta mu mazina ga nkima kati alina okukkiriza emikira gyazo gimukooneko.\n“Nze ndowooza nti eky’okulekulira omulimu mwanyinaze Anite gwalimu kye kisingako kubanga bwaba agamba nti bamuyigga kati ate akyakolaki mu Gavumenti” Mao bwe yagambye.\nOkwogera bino yabadde ku City Hall olunaku lw’okubiri mu lukungaana lwabannamawulire olwa buli wiiki olw’ekibiina kya DP, era namujjukiza nti buli muntu avaayo n’alwanyisa akabinja ka bamafiya attibwa nga bwe baakola omuselikale wa Poliisi Mohammed Kirumira bwe yali abasojja ku luwonzi.\nYanyonyodde nti ddala kituufu kyetaagisa okubaawo okunonyereza ku kitongole kya UTL ne mivuyo egikyetobeseemu gigonjoolwe sso ssi kwagala kukitunda nga abakulu mu Gavumenti kye baagala okukola.\nYagambye nti Anite okumanyibwa lwe lunaku lwe yafukamira mu maaso ga Pulezidenti Museveni, namusaba akomewo okwesimbawo nga tavuganyiziddwa okubeera Ssentebe we kibiina kya NRM.\nMinisita Anite nga 19 omwezi guno yavaayo nategeeza nti obulamu bwe buli mu katyabaga olw’abantu be yayita abamafiya abeesomye okumujja mu bulamu bwe ensi eno, nga entabwe eva ku ye kuyingira mu bye nzirukanya ye mirimu mu kitongole kya Gavumenti eky’ebyempuliziganya ki UTL.


Bukedde Online - Omulamuzi awadde ensonga 5 lwaki yagaanye Kanyamunyu okweyimirirwa\nOmulamuzi awadde ensonga 5 lwaki yagaanye Kanyamunyu okweyimirirwa\nKayihura afuumudde abayambi be 6 n'abasiki...\nOMULAMUZI wa kkooti nkulu Yasin Nyanzi awadde ensonga ttaano lwaki yagaanye Mathew Kanyamunyu okweyimirirwa kyokka yakkiriza muganzi we Cynthia Munwangari ne muganda we Josepha Kanyamunyu beeyimirirwe.\nKanyamunyu ne mukazi we Cynthia nga bali ku kkooti. EKIF: ALICE NAMUTEBI\nOmulamuzi Nyanzi asinze kwesigama ku kutya kw’oludda oluwaabi n'agamba nti yadde nga omusango gw’okutta Akena tegunnamusingisibwa era nga tegunnatandika kuwulirwa, obujulizi n’abantu bonna abagenda okumulumirizza abamanyi era asobola okufuna engeri gy'acankalanyaamu obujuluzi.\nOkusinziira ku kiwandiiko ky’omuwaabi wa Gavumenti, Barbra Masinde omulamuzi Nyanzi ky'ajuliza agambye nti yadde nga kkooti eteekwa okufaayo ku ddembe lya Kanyamunyu okweyimirirwa, kkooti era erina obuvunaanyizibwa bw’okutangira obumenyi bw'amateeka mu bantu.\nKuno agasseeko nti Kanyamunyu ye mutwe omukulu mu ttemu lya Akena era nga waddembe okugamba nti bamuwaayiriza saako n’okusirika n’abatabaako ky'ayogera naye omulimu gw’okulaga kkooti nti Kanyamunyu yeetaba mu kikolwa ky’obutemu guli eri oludda oluwaabi, n'akomekkereza ng'agamba nti ensonga z’oludda oluwaabi zamaanyi nnyo okusinga eyiye emu yokka bw'eti.\nObujulizi obugenda okwesigamwako bulaga nti Cynthia teyeetaba mu kutta mugenzi Akena naye yaliwo ng'ettemu likolebwa kyokka n'ayambako muganzi we Kanyamunyu okukweka obujulizi ate ye Joseph Kanyamunyu n'akweka emmundu eyakozesebwa muganda we Mathew Kanyamunyu mu ttemu lino.\nKadaga awabudde ku mateeka agayisibwa awatali kwebuuza ku bantu ba bulijjo


Bukedde Online - Aba NRM basabye poliisi obutalemesa Bobi Wine kukuba kampeyini ze\nAba NRM basabye poliisi obutalemesa Bobi Wine kukuba kampeyini ze\nAchile (owookubiri ku kkono) ng’ayogera eri bannamawulire. Asooka ku kkono ye Kyomya ate owookubiri ku ddyo ye Mandera Nsubuga.\nABAKULEMBEZE b'abavubuka mu kibiina kya NRM mu ggwanga bawanjagidde poliisi okukomya omuze ogw'okulemesanga Robert Kyagulanyi Ssentamu (Bobi Wine) okunoonya akalulu kubanga kino kijja kutta obuwagizi bw'ekibiina kyabwe.\nBino baabyogeredde mu lukuηηaana lwa bannamawulire lwe baatuuzizza ku Yunivasite e Makerere ku Lwokuna ne balaga nti buli poliisi lw'egaana Kyagulanyi okunoonya akalulu mu bitundu gy'aba alina okubeera baba battattana kifaananyi kya Pulezidenti Museveni wano mu ggwanga ne mu nsi yonna.\nMandera Nsubuga omu ku bakulembeze b'abavubuka ba NRM mu Kampala yagambye nti bo nga bannakibiina balina obuwagizi mu ggwanga lyonna n'amaanyi, Kyagulanyi ne bwe bamuleka n'anoonya akalulu mu mirembe era tasobola kuwangula Pulezidenti Museveni.\nAchile Twaibu akulira ekibiina ekigatta abavubuka abawagira NRM mu ggwanga ekya NRM- Youth League yagambye nti abantu abakuze mu myaka beefunzizza nnyo Pulezidenti Museveni ate ng'abamu tebalina mbavu zigobagana na Kyagulanyi eyeesigamizza kampeyini ze ku bavubuka ne banenya abakulembeze abamu obutasoosowaza bavubuka mu kunoonyeza Museveni akalulu.


Mukomye okusaba ab’ebibanja obusuulu obutali mu mateeka, Museveni – Watchdog Uganda\nMukomye okusaba ab’ebibanja obusuulu obutali mu mateeka, Museveni\nPULEZIDENTI Museveni alabudde bannannyini ttaka abasaba abeebibanja ssente z’obusuulu ezitali mu mateeka nti balina okukikomya, nti kubanga kitadde abantu be abawansi ku bunkenke olw’obutazisobola.\nMuseveni okwogera bino yasinzidde ku ssomero lya Nakwaya SS mu ggombolola y’e Kikandwa e Mityana gye yasisinkanidde abantu abasoba mu 1,000 abasulirira okusengulwa ku ttaka, nagamba nti Gavumenti yateekawo dda omutemwa gwa busuulu omusenze yenna gw’alina okusasula nnannyini ttaka.\nOmuwendo guno baagugereka nga gwayisibwa buli disitulikiti nga musaamusaamu kuba kateekeddwa kubeera kasiimo. Kyokka yeewuunyizza okuwulira nti waliwo bannannyini ttaka abasaba abasenze ssente z’obusuulu ennyingi n’abalabula nti kino tayinza kukigumiikiriza kuba kikyamu.\nAbantu abagobaganyizibwa ku ttaka baavudde mu disitulikiti nnya okuli; Mityana, Mubende, Kiboga ne Kyankwanzi. Yabagumizza n’abategeeza nti; “Olaba nawangula olutalo lwa 1986, nnyinza ntya okulemwa olutalo lw’okulwanyisa abagobaganya abalwanyi?!!” Bwe yabadde ayogera ku batuuze be Wabinyira abatudde ku ttaka eriweza yiika 24, yagambye nti okunoonyereza kwe yabadde akoze, yakitegedde nti abakulembeze b’omu kitundu bangi beekobaana n’omugagga Olivia Namawuba eyagula ettaka.\nOmulamuzi eyayisa ekiragiro ky’okusengula abantu be Wabinyira yasuubizza bw’agenda okukolagana ne Ssaabalamuzi bakakase nti akangavvulwa kuba yakikola mu bukyamu.\nPulezidenti eyabadde ayogera ng’abantu bamukubira enduulu yalabudde buli muntu alowooza nti ajja kusengula abantu mu bukyamu n’agamba nti beerimbye kuba eby’okusaaga biweddewo. “Njagala mukimanye nti sazze kunyumya bibooziboozi, era wano nazze ne munnamateeka wange Flora Kiconco agenda okubawoleza emisango gyammwe gyonna mu kkooti ku bwereere,” Museveni bwe yagambye abantu ne bamukubira emizira.\nMuseveni era yasiimye akakiiko k’omulamuzi Catherine Bamugemereire olw’okwanika abantu bonna abazze beenyigira mu kunyaga ettaka n’okugobaganya abalala ku ttaka. Akakiiko ka Bamugemereire yagambye nti kamuyambye nnyo okumanya ebintu by’abadde tamanyi ekimuleetedde okusitukiramu.\nAbraham Luwalira ssentebe w’abeebibanja abeegattira mu kibiina kya Mityana Bibanja Holders Association yalombozze ennaku omugagga Namawuba gye yabayisaamu nga baakamulaba mu 2014.\nYategeezezza nti bwe yajja yasooka kubaggulako musango gwa kusaalimbira ku ttaka lye era n’omulamuzi n’asala omusango ng’agusingisa abatuuze abaali bamaze ku ttaka emyaka n’ebisiibo era bangi ne basibwa mu makomera.\nPulezidenti yamulagidde aggulewo ebibiina by’abeebibanja mu disitulikiti ennya ezikosebwa. Pulezidenti okuyingira mu nsonga zino yasooka kusisinkana Luwalira, era nga ye ssentebe wa Wabinyira, mu maka g’Obwapulezidenti e Ntebe gye buvuddeko. Bukedde 6 Lwakusatu December 12, 2018\nBwe yamubuulira ebizibu bye bayitamu, yamusindikira munnamateeka we Kiconco eyasisinkana abatuuze n’oluvannyuma akakiiko k’omulamuzi Bamugemereire ne kasisinkana abatuuze. Pulezidenti yasuubizza okutuuka mu disitulikiti zonna awali ekizibu ky’okugobaganya abantu ku ttaka, kisobole okukomezebwa.\nMargaret Kankwanzi calls for support to win Miss Tourism International title\nUPDATES: FDC boycotts Inter Party Organisation for Dialogue


Bukedde Online - By’oba okola okwongera omutindo ku mmwaanyi\nBy’oba okola okwongera omutindo ku mmwaanyi\nAkawumbi Museveni ke yawa aba Park Yard kabalakidde!...\nNARO ezudde ekika ky'obummonde ekitalumbibwa...\nOKUKOLERA awamu nga famire y'emu ku ngeri y'okutumbula n'okutwala mu maaso obulimi n'okulwanyisa ebbula ly'emirimu mu bavubuka.\nEmmwaanyi embisi osooka kuzissa mu mazzi n’ozooza okusengejja ennamu ku zitaliimu mulamwa.\nMw. Abdallah Birungi Adyeri Mangdji atwala ffaamu ya Coffee Kasenda ku kyalo Kasenda mu ggombolola y’e Kasenda e Kabalore agamba nti omuntu ayagala okukulaakulana olina okukakasa nti famire yo ekwatagana bulungi era obayigirize okukola omulimu gw'okola.\n“Okukola ne famire yange kye kimu ku bisinze okunnyamba okukulaakulanya ffaamu yange era wadde tugenze tukubiriza abalimi b'emmwaanyi abatuliraanye okutwegattako tusobole okufuna eddoboozi erya wamu, Coffee Kasenda Farm eddukanyizibwa nga bizinensi ya famire ng'okusalawo kwonna tukukolera wamu”, Birungi bw'agamba.\nAnnyonnyola: Ffaamu eno nze ngikulira ate abaana bange babiri nga bombi baasoma ne batikkirwa nabo bamaneja, mukyala wange y'akulira ebyensimbi era ffenna tufuna musaala ng'abakozi abalala.\nOno agamba nti kino kitangira enkaayana ezandibadde zibalukawo mu ngeri gye mukolamu emirimu ku ffaamu kubanga buli lw'okola okusalawo nga ggwe olwo abalala n'obasuubira kussa mu nkola mubeera mugenda kukaayananga.\nBirungi alina yiika z'ettaka 3,000 kw'alina yiika z'emmwaanyi omuli ebitooke 300. Muno mulimu emizinga gy'enjuki 400 ate ne yiika endala 80 ez'ebitooke omutali kintu kirala kyonna.\nAbakozi ba Kasenda Ffaamu nga bayiwa emmwaanyi mu kyuma okuziggyako ekikuta.\n“Natandika okulima mu myaka gya 1970, kyokka nga mu kiseera ekyo nali nnima mmere nga kasooli n'ebirala. Naye byali bya kwekwasa kuba nali yinginiya ng'emirimu ngikolera mu Kampala.\nNga ndi mu Kampala nasisinkana mukwano kwange eyanjerega mu ngeri enzibula amaaso anti yaηηamba nti, “Birungi nze bwe nkutunuulira ku ttaka ly'olina, olinga enkima eyambadde ekikomo za zaabu ebuuka okuyingira ekibira eyigge ebibala!”.\nMu 2012 nayogera ne muganda wange eyali akola mu kkampuni ya Great Lakes Coffee ne mukwano gwange Mw. Ngabirano eyali akulira ekitongole ekivunaanyizibwa ku by'emmwaanyi ekya Uganda Coffe Development Authority, eyampa amagezi n'endokwa 100,000.\nMu kiseera kino nalina yiika z'ettaka 3000 nga zino kitange yali yampaako yiika 600 nga tannafa ate nange ne ηηenda nga ngulayo okuziweza.\nWano natandika okusimba emmwaanyi kyokka nali njagala yiika nga 300 naye nga endokwa 100,000 ezaali zimpeereddwa zaali tezisobola kumalawo.\nSaalina ssente mu kiseera kino ate nga tewali bbanka ewola mulimi, kwe kutunda ennyumba yange e Kasese ku bukadde 280 zonna ne nzissa mu nnimiro.\nMw. Ngabirano yampa amagezi okutandika okwemereza endokwa ezange okusobola okutuukiriza ekirooto kyange era natandika okumeza endokwa. Mu kiseera kino nina yiika z'emmwanyi ezisoba mu 300.\nEkitundu kyaffe kiri mu bbanga erisobozesa okulima ebika by'emwanyi byombi okuli Arabica ne Robusta kubanga embeera esobozesa ebika bino byombi okukula obulungi.\nKati nina yiika za Arabica 234 ne Robusta 67 naye ng'ekirooto kyange kya kuweza yiika 600. Emmwaanyi zino wadde zaakatandika okumpa nga kati nnaakazinogamu yiika bbiri zokka, nsobola okutwala konteyina bbiri oba ssatu buli sizoni kyokka nga nkakasa nti oluvannyuma lw'emyaka nja kuba nkubisaamu emirundi nga 10 mu ze nfuna kati nga Arabica yekka gwe nnoga.\nEngeri gye tutalina busobozi bufukirira, tukozesa ennima nga tubibira ebikolo nga tukola omugo mu bugazi bwa ffuuti bbiri.\nKino kisobola okutereka liita z'amazzi 20-40 buli kikolo ekiziyamba okubeera n'amazzi agaziyisa mu kasana nga zirabika bulungi.\nBirungi ng’anoga emmwaanyi.\nOkufuna mu mmwaanyi olina okukakasa nti okuuma omutindo kyokka ekyennaku, emmwaanyi za Uganda zigudde omutindo ku katale k'ensi yonna.\nOkusobola okukuuma omutindo twakwatagana ne kkampuni ya Great Lakes Coffee ng'eno etwala emmwaanyi za Uganda n'amawanga ga Afrika agatali gamu ebweru era twakola nayo endagaano okutwala emmwaanyi zaffe.\nTulina n'abalimi abalala be twakwatagana nabo okutundira awamu. Emmwaanyi zaffe tuzisunsula okutandikira mu kunoga nga tunoga mmwaanyi mmyuufu zokka.\nBuli kkiro enogerwa ku 200/-. Bwe zituusibwa awaka tuzooza ne tuzisunsula anti bwe ziyiibwa mu mazzi, ezitengejja zibeera nfu omuli ezitaliimu miramwa, ezaaliibwa ebiwuka n'ezikola emiramwa emiddugavu.\nZino ziyoolebwako ne zikola omutendera ogwokubiri ate ezisse wansi mu mazzi ze z'omutindo era ezikola omutendera ogusooka.\nOluvannyuma lw'okuzooza, tuzissa mu kyuka ekikozesa dizero ne tuziggyako ekikuta ky'oku ngulu ate ne tuddamu okuzooza okuziggyako ebiseerera ebizibeerako olwo ne zaanikibwa ku butandaalo.\nOluvannyuma lw'okukala era twongera okuzirondamu okukakasa nti omutindo tugukuuma anti emmwaanyi z'omutindo zisobola okukuwa ssente eziwera ku katale k'ensi yonna.\nTulina n'ekyuma ekipima obungi bw'amazzi mu mmwaanyi okukakasa oba zikaze bulungi ng'enkalu zirina kuba nga ziri ku 13.2, ssinga zisukka wano olwo nga twongera okuzaanika.\nOluvannyuma lw'okuzikaza ne tukakasa amazzi agazirimu nga geego, olwo nga tuzipakira okuzitwala mu katale.\nFfe ezaffe tuzeetwalira butereevu kye twagala n'abalimi abalala okutwegattako tusobole okufunamu nga twewaze abasuubuzi abatunyuunyunta nga buli sizoni nfuna obukadde mukaaga mu buli yiika.\nBirungi ng'alaga akuuma akapima amazzi agali mu mpeke y’emmwaanyi.\nEmmwaanyi zeetaaga ebisiikirize era nali mpeereddwa amagezi okusimbamu emiti kyokka nasalawo kusswaamu bitooke nsobole okusigala nga nfunamu anti emwanyi zitwala emyaka ng’etaano okufunamu ate ebitooke byanguwa.\nYiika zonna 300 nazissaamu ebitooke mu mabanga ga ffuuti 18X18 (buli mu layini z'emmwaanyi ssatu ossaawo layini y'ebitooke) ate nina ne yiika endala 80 nga za matooke gokka.\nMu kiseera kino buli mwezi nfuna 4,500,000/- nga zino ze nkozesa okusasula abakozi 100 abakola ku ffaamu yange.\nNsasulwa obukadde bubiri buli mwezi ne mukyala wange nga ye w'ebyensimbi afuna 1,500,000/- ate asembayo okufuna ssente entono afuna 100,000/-.\nOlw'okuba tuli mu kyalo, tulina ebitusoomooza bingi omuli entambula kubanga enguudo zaffe mbi ekivaako abasuubuzi okutudondola ng’etooke ligula 7,000/-.\nTulina ekizibu ky'amasannyalaze nga twandibadde twongera omutindo ku mmwaanyi zaffe. Tewali nsonga lwaki ntunda kkiro y'emmwaanyi mu Abamerika ku 5,000/- ate ne baleeta kuno kaawa ali mu 250gm ku 8,000/- nga tusobola naffe okumukolera kuno.\nAmazzi tugasombera ku tulakita okugatuusa ku ffaamu ekitukaluubiriza. Enteekateeka z'omumaaso Njagala okutandika okukola ebintu ebiva mu mmwaanyi nga kaawa.\nNjagala okwongera ku bungi bw'emmwaanyi ze nnina okutuuka ku yiika 600 okusobola okwongera ku bungi bw'emmwaanyi ze nkungula.\nNjagala okussa wano ettendekero ly'abalimi mu bulimi bw'emmwaanyi okubawa obukodyo bw'okulima, okukuuma omutindo n'okunoonya akatale.\nEbintu 5 by’oba okola okwongera omutindo ku mmwaanyi